MEI - Aktuelnosti - J. Joksimović: Na našem evropskom putu i reforme i pitanje KiM\nJ. Joksimović: Na našem evropskom putu i reforme i pitanje KiM\n01. jun 2020. | Beograd\nSrbija je jedina zemlja koja je morala da počne pregovore sa EU otvaranjem poglavlja koja su najteža, a to su poglavlja 23 i 24, izjavila je ministar za evropske integracije Jadranka Joksimović, dodajući da na našem evropskom putu postoji kumulacija dva uslova - reforme, koje su nezaobilazne i Kosovo i Metohija.\nJoksimović je za TV Happy pojasnila da su poglavlja 23 i 24 najteža jer pokrivaju sve one teme u društvu koje su najvažnije, a koje su vrlo osetljive kada se menjaju - vladavina prava, borba protiv korupcije, reforma pravosuđa, borba protiv organizovanog kriminala, nacionalne manjine, bezbednost, mediji, sve teme koje, kako kaže, tvore društvo demokratskim.\n„Sva poglavlja koja smo otvorili, 18 do ovog trenutka, mogli smo da otvorimo ne samo kada smo spremni po poglavlju, nego ako ima napretka u vladavini prava, što nijedna druga država nije imala kao princip pregovora“, kazala je Joksimović.\n„Kada se otvori poglavlje, postoji čitav niz aktivnosti. To su konkretne stvari, usvajanja zakona, podzakonskih akata itd, a kada se dostigne nivo skoro potpune usklađenosti, onda se poglavlje zatvara“, dodaje Joksimović.\nDok je SNS bila u opoziciji, kako kaže Joksimović, velike demokrate i proevropejci su imale proliferaciju evropskih vrednosti, zakona, retorike, a od suštinskih reformi nije bilo ništa.\n„To je bila epski neuspela reforma pravosuđa, mreža sudova po Srbiji je bila poremećena, mi i dan danas imamo posledice jedne takve neuspele reforme. Ušli smo u proces 2014, otvorili smo pregovore te godine, briselski sporazum je već bio potpisan, što je bio jedan od uslova da nastavimo naš evropski put“, navodi.\n„To je ono što nama oporavlja ekonomiju. Sada ćemo se oporaviti od pandemije onoliko brzo koliko se brzo oporavi evropsko tržište jer je to i naše tržište“, kaže.\nObjašnjava da kada ste kandidat za članstvo, kao što je Srbija, imate pravo na pretpristupne fondove i podseća da je u petak potpisan prvi deo IPA za 2020. u iznosu od 70,2 miliona evra, a da će biti potpisano za još 98 miliona evra, a imaćemo za 2020. i 45 miliona evra za IPARD – poljoprivredne fondove.\n„Mi na godišnjem nivou unazad desetak godina imamo oko 200 miliona bespovratno, a kada ste članica postajete deo zajedničke, regionalne, kohezione politike EU, čiji je osnovni cilj da smanji regionalne razlike“, dodaje Joksimović.\n„Imamo i dijalog Beograda i Prištine i to je činjenica, stvarnost je ta da smo potpisali briselski sporazum 2013. godine i da smo išli na opciju koja ne znači priznanje, nego sveobuhvatnu normalizaciju odnosa, koja bi se regulisala čitavim setom sporazuma koji bi bili implementirani“, dodaje ministar.\nNavodeći da je Priština imala obavezu formiranja zajednice srpskih opština, kao i da to nije ispunila, Joksimović kaže da kada bi oni sproveli ZSO - a mi smo naše već sproveli, onda je trebalo da se ide na „Brisel dva“, a to je pitanje imovine, zaštita crkvenih objekata, interno raseljena lica, ljudska prava, najvažnije teme.\n„Upravo zato što nije došlo do implementacije pre svega ZSO, zastali smo u sred ničega“, kaže Joksimović i navodi da su tada svi krenuli da kritikuju Vučića kako je odjednom predložio razmenu teritorija, ali niko nije pitao kako je došlo do toga da se priča o drugim opcijama.\n„Važno je sada kada je Miroslav Lajčak imenovan za specijalnog izaslanika da imamo temeljnu razmenu mišljenja šta je do sada postignuto u okviru briselskog sporazuma“, ističe Joksimović.\nNavodeći da je Lajčak juče zatražio od kosovskih Albanaca da povuku recipročne mere koje propisuju da roba iz centralne Srbije bez deklaracije „Republika Kosovo“ ne može na teritoriju Kosova i Metohije, Joksimović kaže da je Lajčak tako reagovao zato što je ta mera negiranje onoga što u EU i dalje postoji, a to je statusna neutralnost.\n„EU kao nadnacionalna tvorevina ne priznaje države, to je na nacionalnim državama. U EU postoji pet zemalja koje nisu priznale nezavisnost Kosova i zato smo mi i prihvatili posredovanje EU, jer mora da bude statusno neutralna. I zato Lajčak i reaguje i kaže kakve su to recipročne mere koje dodatno podrivaju dijalog, kaže ministar.\nKada je u pitanju „mali Šengen“, Joksimović kaže da on ima smisla i da je predsednik Vučić to pametno uradio.\n„Ipak, ona naglašava da je za nju najvažnije da se stalno gura tema pregovora i punopravnog članstva“, ističe Joksimović.\nGovoreći o pomoći EU Srbiji tokom pandemije, Joksimović kaže da smo dobili značajnu prenamenu sredstava – 93 miliona evra, a da je komesar Varheji prošle nedelje tokom potpisivanja prvog dela IPA najavio da ćemo biti uključeni i u dodatne EU finansijske instrumente tokom oporavka, na čemu se i predsednik Vučić zahvalio. Naglasila je da smo i mi tokom pandemije pomogli zemljama EU i regionu, i da to Evropska unija vidi.\n„Lično sam na inicijativu Vučića otišla u Italiju u sred pandemije, odneli smo pet miliona maski, a oni su rekli da im je retko ko toliku pomoć poslao. Srbija je pokazala da ima čime da doprinese i zajedničkoj otpornosti EU i to svi znaju i zato nisam pesimista“, zaključuje Joksimović.


Poziv za obuku: Praćenje i izveštavanje o položaju LGBT građana – GayEcho\nCentar za istraživanje i razvoj društva IDEAS, view Poverenik za zaštitu ravnopravnosti i GayEcho raspisuju konkurs za obuku lica koja bi pratila i izveštavala o položaju LGBT gra?ana/ki u Srbiji u cilju stvaranja ta?ne i realne slike o životnim problemima i izazovima sa kojima se suo?avaju LGBT gra?ani/ke.\nPoziv za u?eš?e je pre svega namenjen LGBT+ gra?anima/kama sa prebivalištem na teritoriji opština Kragujevac, Novi Sad, Subotica, Niš i Novi Pazar, kao i drugim licima koji imaju jake veze sa lokalnim LGBT zajednicama.\nProgram posmatra?a se sastoji od:\n– sticanje znanja o standardima ljudskih prava u odnosu na LGBT osobe;\n– detaljno upoznavanje sa nacionalnim mehanizmima za zaštitu prava kako bi mogli da pružaju savete svojim LGBT sugra?anima/kama u stanju potrebe;\n– upoznavanje sa modelima prikupljanja podataka, uz njihovu adaptaciju i usvajanje modela izveštavanja o položaju LGBT gra?ana/ki, tako da odgovaraju potrebama u lokalnim zajednicama.\n2. Dostavljanje izveštaja o položaju LGBT gra?ana/ki u lokalnim zajednicama, po završetku programa obuke, a u dogovorenom vremenskom periodu i po usvojenom modelu (za izradu izveštaja je planirana nadoknada).\nVažnost ovog procesa se ogleda u ?injenici da nije izdat ni jedan objedinjeni izveštaj o položaju LGBT gra?ana/ki za 2015. godinu, i to u klimi negativnih stereotipa i masovnog nepoverenja gra?ana/ki u stvarni položaj LGBT zajednice u Srbiji. Sa druge strane, nedostatak relevantnih podataka onemogu?ava adekvatno formiranja javnih politika i postupaka razli?itih organa Republike Srbije, što dovodi do usporavanja razvoja u ovoj oblasti. Stoga apelujemo na LGBT zajednicu širom Srbije da uzme u?eš?e u programu posmatra?a za pra?enje i izveštavanje o položaju LGBT gra?ana/ki.\nObuka ?e se održati u Beogradu u periodu od 14 do 16 oktobra 2016. godine. Troškove smeštaja, hrane i prevoza snose organizatori programa.\nZa prijavu u?eš?a molimo vas da nam dostavite svoj CV, ne duži od dve strane kao i pismo motivacije, ne duže od jedne strane formata A4 na adresu office@ideje.rs najkasnije do 07.10.2016 godine.\nCentar za istraživanje i razvoj društva IDEAS je razvojna organizacija usmerena ka kreiranju, razvoju i implementaciji javnih politika i praksi u oblasti održivog razvoja i ljudskih prava sa posebnim fokusom na podršku ugroženim gra?anima i zajednicama.\nIDEAS okuplja akademske radnike/ce, stru?njake/inje, profesionalce/ke i gra?ane/ke, te sprovodi programe u oblasti reforme sistema socijalne zaštite, zaštite dece migranata, razvoja sistema za podršku i efektivno ostvarivanje prava ugroženih gra?ana/ki kao i razvoja odgovornog poslovanja u Srbiji zasnovanog na ljudskim pravima.\n« “Samo neka je živo i zdravo” premijerno u Solunu\nAktivisti proglasili ceo svemir LGBTQ frendli prostorom »


Poštovati vekovno prisustvo Srba na Kosovu – Nadlanu.com\nPoštovati vekovno prisustvo Srba na Kosovu\nBEOGRAD, 29. septembra 2010. (Beta) – Patrijarh srpski Irinej izjavio je da se moli Bogu da se na stradalnom Kosovu i Metohiji problemi reše na najpravičniji način koji će ispoštovati vekovno prisustvo Srba u južnoj pokrajini.\nPoglavar Srpske pravoslavne crkve je u izjavi za Blic rekao da je ustoličenje patrijarha srpskih u Pećkoj Patrijaršiji veliki, značajan događaj za crkvu i srpski narod.\n“Najznačajnije je, što ovim svečanim činom nastavljamo kontinuitet ustoličenja i uloge Pećke Patrijaršije za našu Crkvu. Patrijaršija u Peći je bila, ostala i biće naš duhovni i administrativni centar. I ostaće to, ma kakve se druge stvari dešavale”, poručio je patrijarh Irinej.\nNjegovo ustoličenje održaće se u nedelju, 3. oktobra u Patrijaršiji u Peći, a patrijarh je istakao da mu je jedina želja da sve prođe u najboljem redu, bez problema i incidenata.


Gotovo polovina mladih u BiH razmišlja da se iseli – DnevniZurnal\nGotovo polovina mladih u BiH razmišlja da se iseli\nby admin 17/11/2021, 20:31 1.5k Views\nGotovo svaki drugi mladi čovek u Bosni i Hercegovini, ili 47 odsto, razmišlja da privremeno ili trajno napusti zemlju, pokazali su rezultati novog reprezentativnog istraživanja među mladima od 18 do 29 godina, koje je objavio Populacioni fond Ujedinjenih nacija (UNFPA). Oko 23.000 mladih ili četiri odsto već je, procenjuje se, preduzelo konkretne korake i vrlo verovatno će se iseliti u narednih 12 meseci, pokazalo je istraživanje objavljeno na sajtu UNFPA.\nGlavni pokretač interesa mladih za odlazak u inostranstvo, kako pokazuje istraživanje, predstavlja nezadovoljstvo kvalitetom života u BiH: gotovo 73 odsto ispitanika navodi da je životni standard u njihovom neposrednom okruženju stagnirao ili se čak pogoršao.\nIstraživanje je pokazalo i da je iseljavanje glavni faktor u smanjenju stanovništva BiH, za koje se predviđa da će pasti na ispod 1,6 miliona do 2070. godine (sa današnjih 3,5 miliona). Takođe, pogoršava starenje stanovništva BiH i utiče na stopu fertiliteta u zemlji. Stopa fertiliteta u BiH od 1,25 dece po ženi već je jedna od najnižih u Evropi, jer mnogi mladi u reproduktivnoj dobi zasnivaju porodice u inostranstvu.\nIseljavanju najčešće teži populacija od 18 do 24 godine i muškarci, sa srednjim obrazovanjem, bez posla, bračnog statusa ili oni koji imaju dvojno državljanstvo ili porodicu i prijatelje u inostranstvu.\nGeneralno, istraživanje je pokazalo da što je stabilnija situacija sa poslom kod mlade osobe, manja je verovatnoća da će razmišljati o preseljenju u inostranstvo.\nRazlozi zbog kojih mladi navode interes za iseljavanjem su nepovoljni socioekonomski uslovi, velika nezaposlenost mladih, nedostatak kvalitetnih javnih usluga, kao i okruženje koje ne pruža podršku, pored izostanka prilika za lični rast i profesionalni razvoj.\nNepoverenje u javne institucije je veliko, a više od 70 odsto mladih veruje da je društvo sistemski korumpirano, navodi se.\nIzveštaj preporučuje i mere za poboljšanje kvaliteta života i mogućnosti mladih ljudi u BiH, što uključuje politike i aktivnosti za poboljšanje obrazovanja i izgleda za posao, proširenje kvalitetnih javnih usluga i pristupa stanovanju, te vraćanje poverenja mladih u javne institucije, kao i promociju učešća mladih u javnim poslovima i suzbijanje negativnih stereotipa o mlađoj generaciji.


Smolović: Bijelo Polje sve interesantnije za domaće i strane investitore\nUložiću sve snage da odbranim ugled i čast...\nPreminulo pet osoba, 419 novopozitivnih...\nPrihodi od turizma 700 miliona, ispunjen plan...\nPodrška za 15 nezaposlenih žena iz Bijelog Polja...\nPotvrđena optužnica protiv Stijepovića...\nBrđanin i Rakonjac na FBI NAA konferenciji...\nGlavni zadatak da očuvamo vrijedne tekovine CG...\nProjekcijom animiranog filma "Bigfoot family" več\nĐogović: Od dobijanja BFC sertifikata lokalna sa\nPet ukusnih napitaka pomoći će vam da skinete vi\nBijelo Polje, kao regionalni centar Sjevera, svojom geografskom pozicijom i turističkim potencijalima postaje sve interesantnije za domaće i strane investiture, kazao je danas predsjednik Opštine Bijelo Polje, Petar Smolović.\nGovoreći na Biznis forumu, on je istakao da će realizacijom dva kapitalna projekta koji su trenutno u završnim fazama izgrađnje: Đalovića pećina i Ski centar Cmiljača, naš grad postati značaj turistički centar, ne u Crnoj Gori, već u regiji.\n“Realizacijom ova dva projekta za Bijelo Polje stvaramo velike šanse za razvoj zimskog i ljetnjeg turizma, poljoprivredne proizvodnje, povećanje broja zaposlenih i uopšte poboljšanje životnog standarda lokalnog stanovništva”, saopštio je predsjednik Opštine.\nBijelo Polje, kako je rekao, ima još jedan važan prirodni resurs, a to je izvor termo mineralnih voda.\n“Prilikom posljednjih istraživanja stiglo se do dubine od 540 metara i pronađena je mineralna voda čija je temperatura 27 stepeni, nakon čega su radovi zaustavljeni zbog nailaska na veliku stijenu. Mi smo u pripremi potrebnih elaborate za nastavak istraživanja, a ukoliko se potvrdi da postoje termalne vode temperature veće od 45 stepeni, područje Nedakusa bilo bi opredijeljeno za banjsko-klimatsko lječilište”, kazao je on.\nNapomenuo je i da su otvarnjem šest biznis zona dodatno liberalizovali uslove za otvaranje novih ili proširenje postojećih biznisa uz sve pogodnosti koje pružaju lokacije i područja integrijasana u Biznis zone.\nGovoreći o razvoju Sjevernog regiona i 11 opština iz ovog dijela naše države, predsjednik Opštine Bijelo Polje, Petar Smolović, kazao je da je najvažnije pitanje izgradnja autoputa Bar – Boljare, projekta koji treba da poveže Sjever i Jug države, ali i da omogući lakši protok roba i putnika.\nPodrška za 15 nezaposlenih žena iz Bijelog Polja\nBrđanin i Rakonjac na FBI NAA konferenciji\nProjekcijom animiranog filma "Bigfoot family" večeras počinje sa radom 3D bioskop


PROMOCIJA DEČJEG STVARALAŠTVA U OKVIRU TRADICIONALNE MANIFESTACIJE – Zrenjanin\nŠajtinac, štafeta i školarci\nOvaj majski ponedeljak đacima osnovnih škola protekao je zabavno, s obzirom na to da su ga započeli na najlepši način – otvaranjem Pesničke štafete. Delić atmosfere iz Osnovne škole „Petar Petrović Njegoš” nam već govori da u našem gradu imamo ozbiljne mlade umetnike koji su već sad spremni da zauzmu mesto voditelja.\nTradicionalna manifestacija koju organizuje Gradska narodna biblioteka (GNB), održava se 48. put, a ovogodišnji gost i domaćin je naš sugrađanin Uglješa Šajtinac. On je i sam kao osnovac učestvovao na ovoj priredbi sa vrlo zapaženim uspehom. Povodom „Štafete” zrenjaninska biblioteka objavila je njegovu knjigu „Sve same drame” u ediciji „Književnost za decu i omladinu”, koju je ilustrovao Dejan Uzelac.\n– Neizmerna je radost i čast što ove godine otpočinjemo svoje pesničko putovanje uz velikog književnika, sugrađanina, koji je bio deo ove manifestacije u danima svog detinjstva, a koji je, potom, postao rado čitan i priznat, o čemu svedoče i brojne nagrade koje je dobio za svoje stvaralaštvo – poručuju iz GNB.\n← MILORAD ĐURIĆ O AKTIVNOSTIMA, RADU I PLANOVIMA SVOJIH FOLKLORAŠA\nŠTA SE DESI SA PACIJENTIMA ČIJI IZABRANI LEKAR NAPUSTI DOM ZDRAVLJA →


GARDA, HIMNA I PLOTUNI Vučić priredio svečani doček za Lukašenka ispred Palate Srbija | Opština Zvornik\nYou Are Here: Home → 2019 → децембар → 3 → GARDA, HIMNA I PLOTUNI Vučić priredio svečani doček za Lukašenka ispred Palate Srbija\nGARDA, HIMNA I PLOTUNI Vučić priredio svečani doček za Lukašenka ispred Palate Srbija\nZvornik Danas децембар 3, 2019 Aleksandar Lukašenko, Aleksandar Vučić, Poseta, Srbija\nPredsednik Srbije Aleksandar Vucičh priredio je danas ispred Palate Srbije svečani doček za predsednika Belorusije Aleksandra Lukašenka, čija se poseta odvija u godini jubileja, 25 godina od uspostavljanja diplomatskih odnosa Beograda i Minska, koje poslednjih godina obeležava snažan razvoj ekonomske saradnje i trgovinske razmene.\nPosle dočeka, uz postrojenu Gardu Vojske Srbije, himne dve zemlje i plotune u čast dolaska visokog gosta iz Belorusije, usledio je razgovor dvojice predsednika u četiri oka, nakon čega će se održati plenarni susret delegacija Srbije i Belorusije.\nNa početku sastanka u četiri oka Vučić je ocenio da Srbija sa Belorusijom ima mnogo prostora za dalje produbljivanje ekonomske saradnje i povećanje trgovinske razmene na pola milijardi dolara. On je rekao je da je srećan što ponovo može da ugosti u Srbiji svog beloruskog kolegu, jedinog političara koji je Srbiju posetio za vreme NATO bombardovanja.\n– Nikada nećemo zaboraviti vašu posetu 1999. Bili ste jedini svetski lider, koji je u trenutku kada je Srbiji bilo teško, došao i želeo da pokaže koliko voli srpski narod i našu Srbiju – kazao je on.\nSrpski narod, naglasio je Vučić, voli beloruski narod i poštuje sve štoje Lukašenko uradio i napravio od njegove zemlje.\n– Želimo da sačuvamo najbolje odnose između naših prijateljskih naroda i država. Naši politički odnosi su iskreni, otvoreni i prijateljski i bratski, što se ekonomskih odnosa tiče trgovinska razmena raste. Još mnogo toga možemo da radimo da bi uvećali rekonomsku razmenu do 500 miliona dolara na godišnjem nivou – kazao je on.\n– Vama hvala na dolasku u Srbiju. Nama vaša poseta mnogo znači i molimo vas da češće dolazite u našu zemlju – istakao je on.\nNakon ovog sastanka sledi ceremonija razmene potpisanih šest bilateralnih dokumenata i obraćanje medijima Vučića i Lukašenka, koji boravi u petoj zvaničnoj poseti Beogradu.\nU delegaciji Belorusije su i ministri inostranih poslova te zemlje Vladimir Makej i minitsar pravde Oleg Sliževski.\nTakođe, u Palati Srbije, danas PKS u saradnji sa Beloruskom trgovinsko-industrijskom komorom i Ambasadom Belorusije u Beogradu organizuje poslovni forum sa ciljem razvoja privredne saradnje dve zemlje.\nLukašenko je juče popodne stigao u Beograd, gde ga je na aerodromu „Nikola Tesla“, uz pogaču i so, dočekao predsednik Srbije.\nZatim su Vučić i Lukašenko, jedini predsednik koji je u Beograd došao i za vreme bombardovanja, položili vence na Spomen groblju oslobodalica Begrada i Spomenik crvenoarmejcu.


Četvrta sednica Prvog redovnog zasedanja Narodne skupštine Republike Srbije u 2019. godini\nPredsednica Narodne skupštine Maja Gojković sazvala je Četvrtu sednicu Prvog redovnog zasedanja Narodne skupštine Republike Srbije u 2019. godini za četvrtak, 18. april 2019. godine, sa početkom u 10.00 časova.\nDvadeset prva posebna sednica Narodne skupštine Republike Srbije u Jedanaestom sazivu\nPredsednica Narodne skupštine Maja Gojković sazvala je Dvadeset prvu posebnu sednicu Narodne skupštine Republike Srbije u Jedanaestom sazivu, za četvrtak, 28. mart, sa početkom u 11 časova.\nTreća sednica Prvog redovnog zasedanja Narodne skupštine Republike Srbije u 2019. godini\nPredsednica Narodne skupštine Maja Gojković sazvala je Treću sednicu Narodne skupštine Republike Srbije u 2019. godini za sredu, 27. mart, sa početkom u 10 časova.\nPrva sednica Prvog redovnog zasedanja Narodne skupštine Republike Srbije u 2019. godini\nPredsednica Narodne skupštine Maja Gojković sazvala je Prvu sednicu Prvog redovnog zasedanja Narodne skupštine Republike Srbije u 2019. godini za utorak, 5. mart 2019. godine, sa početkom u 10.00 časova.\n11. vanredno zasedanje Narodne skupštine Republike Srbije u Jedanaestom sazivu\nDvadeseta posebna sednica Narodne skupštine Republike Srbije u Jedanaestom sazivu\nPredsednica Narodne skupštine Maja Gojković sazvala je Dvadesetu posebnu sednicu Narodne skupštine Republike Srbije u Jedanaestom sazivu za ponedeljak, 28. januar 2019. godine, sa početkom u 13.15 časova.\nDrugo redovno zasedanje Narodne skupštine Republike Srbije u 2018. godini\nČetvrta sednica Drugog redovnog zasedanja Narodne skupštine Republike Srbije u 2018. godini\nPredsednica Narodne skupštine Maja Gojković sazvala je Četvrtu sednicu Drugog redovnog zasedanja Narodne skupštine Republike Srbije u 2018. godini za utorak, 27. novembar, sa početkom u 10 časova.\nDruga sednica Drugog redovnog zasedanja Narodne skupštine Republike Srbije u 2018. godini\nPredsednica Narodne skupštine Maja Gojković sazvala je Drugu sednicu Drugog redovnog zasedanja Narodne skupštine Republike Srbije u 2018. godini, za utorak, 16. oktobar 2018. godine, sa početkom u 10.00 časova.\nUtorak, 2. oktobar 2018.\nPrva sednica Drugog redovnog zasedanja Narodne skupštine Republike Srbije u 2018. godini\nPredsednica Narodne skupštine Maja Gojković sazvala je Prvu sednicu Drugog redovnog zasedanja Narodne skupštine Republike Srbije u 2018. godini za utorak, 2. oktobar 2018. godine, sa početkom u 10.00 časova.\nDeseto vanredno zasedanje Narodne skupštine Republike Srbije u Jedanaestom sazivu\nPredsednica Narodne skupštine Republike Srbije Maja Gojković sazvala je, na zahtev 157 narodna poslanika, Deseto vanredno zasedanje Narodne skupštine Republike Srbije u Jedanaestom sazivu, za petak, 21. septembar 2018. godine, sa početkom u 10.00 časova.\nDevetnaesta posebna sednica Narodne skupštine Republike Srbije u Jedanaestom sazivu\nSubota, 15. septembar 2018.\nPredsednica Narodne skupštine Maja Gojković sazvala je Devetnaestu posebnu sednicu Narodne skupštine Republike Srbije u Jedanaestom sazivu za subotu, 15. septembar 2018. godine, sa početkom u 16.15 časova.\nOsamnaesta posebna sednica Narodne skupštine Republike Srbije u Jedanaestom sazivu\nPredsednica Narodne skupštine Maja Gojković sazvala je Osamnaestu posebnu sednicu Narodne skupštine Republike Srbije u Jedanaestom sazivu za ponedeljak, 23. jul, sa početkom u 13.00 časova.\nPredsednica Narodne skupštine Maja Gojković sazvala je Sedamnaestu posebnu sednicu Narodne skupštine Republike Srbije u Jedanaestom sazivu za četvrtak, 19. jul, sa početkom u 11.00 časova.\nDeveto vanredno zasedanje Narodne skupštine Republike Srbije u Jedanaestom sazivu\nSedmo vanredno zasedanje Narodne skupštine Republike Srbije u Jedanaestom sazivu\nPredsednica Narodne skupštine Maja Gojković sazvala je, na zahtev 158 narodnih poslanika, Sedmo vanredno zasedanje Narodne skupštine Republike Srbije u Jedanaestom sazivu za utorak, 12. jun 2018. godine, u 10.00 časova.


NACRTI ZAKONA O OSNOVNOM I O IZMJENAMA I DOPUNAMA ZAKONA O PREDŠKOLSKOM VASPITANJU I OBRAZOVANJU RS: Predviđeno više izmjena s ciljem poboljšanja rada ovih ustanova, vrednovanje kvaliteta rada škola i definisanja standarda rada za sve nastavničke profesije\nU Istočnom Sarajevu je održana, druga po redu javna rasprava o nacrtima zakona o osnovnom vaspitanju i obrazovanju i o izmjenama i dopunama Zakona o predškolskom vaspitanju i obrazovanju u Republici Srpskoj.\nPomoćnik ministra za predškolsko i osnovno vaspitanje i obrazovanje Nataša Cvijanović izjavila je da se ovim nacrtima definiše drugačije način stručnog usavršavanja vaspitno-obrazovnih radnika.\nOna je rekla da je predviđeno više izmjena s ciljem poboljšanja rada ovih ustanova, vrednovanje kvaliteta rada škola i definisanja standarda rada za sve nastavničke profesije.\n“U ovom nacrtu izmjene se odnose na vrednovanje kvaliteta rada predškolskih ustanova, novine se odnose i na standarde vaspitača i stručnih saradnika, kao i na formiranje savjeta za predškolsko, osnovno i srednje obrazovanje”, rekla je pomoćnik ministra Nataša Cvijanović.\nProjekat “EU za civilno društvo” finansiran od strane Delegacije Evropske unije u Bosni i Hercegovini realizuje javne konsultacije civilnog društva i predstavnika Ministarstva prosvjete i kulture Republike Srpske sa ciljem pribavljanja mišljenja i unapređenja budućih propisa iz sfere predškolskog i osnovnog vaspitanja i obrazovanja.\n“Uključivanjem najšire javnosti doprinosimo kreiranju propisa u skladu sa potrebama građana što je i cilj svake javne politike”, izjavila je PR menadžer projekta “EU za civilno društvo” Sanja Klisura.\nMinistarstvo prosvjete i kulture Republike Srpske već je organizovalo javnu raspravu u Banjaluci, a narednih dana će se održati i u Bijeljini, nakon čega ovi zakoni idu u Narodnu skupštinu Republike Srpske.\nIZVOR: Vebsajt Ministarstvo prosvjete i kulture RS, 11.05.2022.


Državni dug 3,66 milijardi eura – Bankar.me\nSeptember 27, 2020 Članci, CRNA GORA, MAKRO, SVE VIJESTI Leave a comment\nUkupan državni dug, bez depozita, na dan 30.06.2020. godine iznosio je 3,664 milijarde eura ili 79,54 odsto bruto domaćeg proizvoda (BDP), saopštili su za “Dan” iz Ministarstva finansija (MF). Sa depozitima ukupan državni dug je 3,284 milijarde eura ili 71,3 odsto BDP-a. U odnosu na kraj marta državni dug je uvećan za 321 milion eura.\n– Spoljni dug iznosio je 3,1 milijardu eura, odnosno 67,4 odsto BDP-a, dok je unutrašnji dug iznosio 559,4 miliona eura, odnosno 12,14 odsto BDP-a. Depoziti na kraju drugog kvartala 2020. godine iznosili su 379,62 miliona eura uključujući 38,477 unci zlata (vrijednost zlata iznosila je 60,49 miliona eura) ili 8,24 odsto BDP-a. Izvještaj o javnom dugu objavljuje se jednom godišnje, u skladu sa Zakonom o budžetu i fiskalnoj odgovornosti, dok se izvještaj o državnom dugu objavljuje kvartalno. Izvještaj o državnom dugu za drugi kvartal 2020. godine biće objavljen u narednih nekoliko dana, kazali su za “Dan” iz Ministarstva finansija, na čijem čelu je Darko Radunović.\n– U 2020. godini, za potrebe finansiranja budžeta, Vlada je zaključila s ledeće aranžmane: sa sindikatom banaka (OTP, Kredit Svis, Crnogorska komercijalna banka i Sosijete ženeral), uz garanciju Svjetske banke, u iznosu od 250 miliona eura, sa Međunarodnim monetarnim fondom MMF, u iznosu od 60,5 miliona HDR, tj. 74,3 miliona eura, kroz program Instrumenta za brzo finansiranje (RFI), sa Evropskom komisijom, u okviru programa makrofinansijske pomoći Crnoj Gori, aranžman u iznosu od 60 miliona eura (narednih dana se očekuje uplata prve rate aranžmanau iznosu od 30 miliona eura). Sa Erste bankom Podgorica u iznosu od pet miliona eura. U toku 2020. godine, za projekat finansiranja izgradnje prioritetne dionice autoputa Bar Boljare, Smokovac Mateševo, iz kredita sa kineskom Eksim bankom, do kraja avgusta 2020. godine, povučen je iznos od 21,6 miliona dolara, tj. 18,14 miliona eura. Za ostale infrastrukturne i razvojne projekte, za potrebe izgradnje puteva, vodosnabdijevanja, energetske efikasnosti, socijalnog stanovanja i razvoja poljoprivrede tokom 2020. godine povučen je iznos od 43,41 milion eura. Pored navedenog, u toku 2020. godine zaključeni su sledeći dugoročni kreditni aranžmani sa domaćim bankama za potrebe finansiranja kapitalnih projekata Uprave javnih radova: sa NLB bankom u iznosu od 10 miliona eura, Komercijalnom bankom A.D. Podgorica u iznosu od pet miliona eura, i sa Erste bankom Podgorica u iznosu od 25 miliona eura – precizirali su iz Ministarstva finansija.\nPrema njihovim riječima, sredstva pozajmljena za potrebe finansiranja budžeta namijenjena su za finansiranje tekuće potrošnje, kapitalnog budžeta i otplatu duga u\nPOJMOVIdržavni dug Javni dug javni dug Crne Gore\nSljedeći Turizam ne smije više da bude jedini oslonac razvoja


RTCG - Radio Televizija Crne Gore - Nacionalni javni servis :: Društvo :: Vujanović i Krivokapić čestitali Pesah\nJEVREJSKI PRAZNIK 25. 03. 2013. 18:22 >> 18:29 0\nVujanović i Krivokapić čestitali Pesah\nPredsjednici države i Skupštine, Filip Vujanović i Ranko Krivokapić, čestitali su svim pripadnicima Jevrejske zajednice Crne Gore i predsjedniku Jaša Alfandariju praznik Pesah.\n“Neka nas ovaj veliki jevrejski praznik svojom porukom još jednom podsjeti da afirmacija dijaloga i zajedništva predstavlja trajnu vrijednost koja je temelj prosperiteta i budućnosti naše Crne Gore“, naveo je Vujanović.\nOn je svim Jevrejima u Crnoj Gori poželio domove „pune radosti, otvorenih vrata za sve one koji su okrenuti istinskim ljudskim vrijednostima, oličenim u čovjekoljublju, istini i pravdi”.\n“Na ovaj Pesah, praznik slobode i nezavisnosti, želim da vaša srca budu ispunjena ljubavlju i toplinom kojom ćete darivati kako sebe i svoje bližnje, tako i vaše prijatelje i susjede drugih konfesija“, navodi se u Krivokapićevoj čestitki.\nČestitajući najveći praznik vjere i tradicije Jevreja – Pesah, Krivokapić poručuje da „na ovaj uzvišeni praznik valja zaboraviti sve razlike, a vjerom u istinske ljudske vrijednosti kao što su ljubav, razumijevanje i uvažavanje, izgrađivati mostove kojima ćemo spajati i najudaljenije obale“.\nPesah je pripadnicima Jevrejske zajednice Crne Gore čestitao i gradonačelnik Podgorice Miomir Mugoša.\nI redakcija Portala RTCG, svima koji slave, želi Srećan Pesah, sa tradicionalnim pozdravom: HAG PESAH SAMEAH!


Zvaničnici su poručili da je ovo veliki dana za dva susedna grada, ali i za Crnu Goru, Republiku Srpsku i BiH i da će ukidanje putarine dodatno povezati dva bratska grada i njihove građane, koji su primer saradnje, piše Srpskainfo.\nPredsednica Republike Srpske Željka Cvijanović rekla je da je ovo još jedan pokazatelj dobrih prijateljskih odnosa.\nOna je pozdravila ideju o integrisanim prelazima između dve zemlje.\nŽeljka Cvijanović i Zdravko Krivokapić\n– To će imati veliki značaj za građane i privredu. Barijere ne smeju biti prepreke za još bolje odnose, zato ih danas i ukidamo – navela je Cvijanovićeva.\nPredsednica RS je najavila uvođenje avionske linije između Banjaluke i Tivta.\nPremijer Crne Gore Zdravko Krivokapić je rekao da je ovo divan dan, jer se dogovor realizovan veoma brzo.\n– Vladavina bivšeg režima dovela je do putarine, a zahvaljujući radu ministra finansija Milojka Spajića i predsednika Herceg Novog Stevana Katića putarina je ukinuta posle 12 godina – naveo je Krivokapić.\nOn je dodao da će granični prelaz između Trebinja i Herceg Novog biti integrisan na Zupcima, što će značajno smanjiti čekanja na granici, a tome će doprineti i postavljanje novih skenera.\nZvaničnom ukidanju putarine prisustvovali su i ministar spoljne trgovine i ekonomskih odnosa u Savetu ministara BiH Staša Košarac, gradonačelnik Trebinja Mirko Ćurić i predsednik opštine Herceg Novi Stevan Katić.\nVlada Crne Gore donela je odluku o preuzimanju koncesije na putu Meljine-Petijevići, deonici koja povezuje Trebinje i Herceg Novi, čime se nakon višegodišnjeg čekanja ukinula naplata putarine na ovoj deonici.\nPutarina na deonici dužine 12 kilometara naplaćivala se do sada šest KM u jednom pravcu za putničke automobile.\nPredsednica RS Željka Cvijanović, nakon radnog ručka sa premijerom Crne Gore Zdravkom Krivokapićem u Meljinama kod Herceg Novog, u Trebinju će posetiti lokaciju na kojoj se gradi Dnevni centar za decu i omladinu sa poteškoćama u razvoju, za koji je deo sredstava prikupljen na donatorskoj večeri “S ljubavlju hrabrim srcima”.


Mario Maletic – Mario Maletić\nLični blog, ePravosuđe, eUprava, Internet & društvene mreže i IT\nTag: Mario Maletic\neSud – aplikacija za elektronsko vođenje sudskih postupaka\nOn August 6, 2018 By mariomaletic85In eUpravaLeave a comment\nSrpsko pravosuđe priključilo se klubu razvijenih evropskih i svetskih zemalja u kojima je postupanje pred sudom moguće elektronskim putem.\nPrvi put sam ovu mogućnost video prilikom studijskog putovanja u Singapur 2015. godine kada sam završio njihov trening End-To-End Court Technology. Sve troškove snosila je Republika Singapur i hvala im na tome.\nSingapur je potpuno digitalizovao kako krivične tako i građanske sudske postupke i ima odvojene softvere za e-filing kako u građanskim stvarima (eLitigation) tako i u krivičnim stvarima (ICMS – Integrated Ciminal Case Filing and Managment System).\nVrlo je fascinantna činjenica da sud sve tužbe dobija na ovaj način, a da građani koji ne koriste Internet, tužbe uređuju u posebnim biroima koji tužbu šalju sudu na ovaj način i za to uzimaju određenu naknadu. Singapur je e-filing počeo još davne 1995. godine i tada je najveći problem bio bandwidth koji je tada bio minimalan na maksimumu od 56k i vrlo je teško bilo proslediti skenirana dokumenta.\nZbog ovog sistema i naravno drugih uređenih stvari Singapur je prvi na Doing Business listi za izvršenje ugovora, čak su u par navrata imali štrajkove advokata jer sudski postupci “prebrzo teku” (bar po tadašnjem mišljenju njihovih advokata 🙂 ).\nNakon naučenog i vidjenog, rešili smo da krenemo tim stopama i već iste godine budzetirali sistem za elektronsku razmenu podataka i sproveli javnu nabavku za izradu sistema u koju je bio uključen i portal eSud. Nakon toga, na izradi sistema od ideje do realizacije proteklo je oko 2.5 godine.\nCeo sistem je zamišljen tako da jedan portal, u ovom slučaju eSud služi za elektronsko vođenje svih budućih sudskih postupaka, da preko pravosudne magistrale za razmenu podataka, podatke stranaka i advokata šalje i prima iz sudskih programa za upravaljanje predmetima (Ima ih više). U ovom slučaju štedi se vreme u sudu jer se podaci ne prekucavaju već se elektronskim putem “prevlače” iz jednog sistema u drugi dok se na drugoj strani štedi vreme i novac u smislu predaje tužbe sudu, pošti, poštanskih usluga i slično.\nZa pilot projekat uzet je Upravni sud jer je njegov softver za upravljanje predmetima najmoderniji, centralizovan i najlakše je bilo razviti nešto na jednoj zaokruženoj celini imajući u vidu da postoji samo jedan sud posebne nadležnosti u tim predmetima.\neSud omogućava potpuno elektronsko vođenje upravnog spora, ponavljanje upravnog spora, izvršenje u upravnom sporu i prigovor u upravnom sporu.\nSoftver je potpuno besplatan, potreban je samo Internet, čitač i kvalifikovani digitalni potpis koji možete aktivirati i u stanicama MUP-a ukoliko imate ličnu kartu sa čipom, tako što ćete odštapati i potpisati ugovor na ovom linku i otići u MUP gde će vam besplatno aktivirati digitalni potpis. Ne zaboravite da zapamtite PIN digitalnog potpisa koji će biti potreban prilikom logovanja na sistem i potpisivanja dokumenata. Takođe, digitalni potpis možete dobiti i u Privrednoj komori Srbije i u ostalim kvalifikovanim sertifikacionim telima i potpuno je svejedno koji ćete koristiti.\nPre korišćenja sistema, preporučio bih da pročitate uputstvo za korišćenje gde je detaljno objašnjen proces registracije, upotrebe sistema i sve druge važne stvari.\nSistem pored slanja i primanja podnesaka elektronskim putem omogućava i potpuni uvid u sve spise predmeta, pregled kalendara zakazanih ročišta, uvid u sve bitne informacije o predmetu kao što su postupajući sudija, protivna strana i slično.\nTakođe, moguće je dobijati notifikacije i SMS porukom, ukoliko se korisnik opredeli za to, pored već postojećih notifikacija koje postoje u samoj aplikaciji.\nKorišćenje sistema je besplatno i dobrovoljno, ali verujem da će ovo biti jedan od alata bez koga će bavljenje advokatskom profesijom biti nezamislivo za deset godina.\nTakođe, ovo je jedan veliki korak u digitalizaciji za srpsko pravosuđe a sledeće godine nastavićemo još većim koracima napred jer ćemo pored Upravnog suda da digitalizujemo i privredne sudove što će značajno uticati na poziciju Republike Srbije na Doing Business listi.\nNajveće ulaganje Srbije u računarsku infrastrukturu privrednih sudova ikada!\nOn March 27, 2017 July 9, 2017 By mariomaletic85In eUpravaLeave a comment\nVlada Republike Srbije na čelu sa premijerom Aleksandrom Vučićem i Ministarstvo pravde na čelu sa ministrom pravde Nelom Kuburović nastavlja sa snažnom podrškom radu privrednih sudova i podrškom u razvoju elektronske uprave u sudovima generalno. Nikada do sada Republika Srbija nije više novca uložila u razvoj informaciono-komunikacionih tehnologija u privrednim sudovima.\nUkupna vrednost ovog ulaganje je 119.038.946 dinara sa PDV-om. Iz tog iznosa ukupno je nabavljeno 200 računara, 200 štampača, 30 skenera, 50 uređaja za neprekidno napajanje, fotokopir uređaji i druga vredna oprema.\nOprema za privredne sudove\nDalje, u toku su dva projekta koji će dovesti do bržeg evidentiranja predmeta u privrednim sudovima, automatizaciju donošenja određenih sudskih akata, dnevno ažurnog nadzora nad radom sudova i sudija kao i lakšeg i jeftinijeg održavanje kupljene računarske opreme uspostavljanjem jedinstvenog aktivnog direktorijuma za sve korisnike u privrednim sudovima. Sve to zajedno će značajno doprineti da privredni sudovi unaprede efikasnost, pre svega kako bi se u Srbiji poboljšala poslovna klima i kako bi naša država nastavila da napreduje na „duing biznis“ listi Svetske banke.\nRačunarska oprema za privredne sudove\nNasuprot zastarelom, decentralizovanom, skupom za održavanje i licencnom softveru starom preko 10 godina koji nam je u amanet ostavio establišment Demokratske stranke iz vremena kada su oni, nažalost, imali ministra pravde, sada se uvodi moderan, open source, centralizovan softver na .net tehnologiji koji će omogućiti dalji IKT razvoj u privrednim sudovima i smanjenje budućih troškova za poreske obveznike.\nNovi softver za upravljanje predmetima koji sam spomenuo će zajedno sa projektom pravosudnog Enterprise Service Bus-a koji je u toku omogućiti elektronsku razmenu podatka sa drugim državnim institucijama, čime će se direktno ubrzati određeni sudskih postupci. Postupajući sudija neće više čekati nedeljama, pa i mesecima, na dopis u papiru kako bi nastavio sa postupanjem u predmetu – već će podatak dobijati trenutno iz elektronskih baza drugih državnih organa, putem pravosudnog informacionog sistema. U toku je uspostavljanje elektronske razmene podataka sa Ministarstvom unutrašnjih poslova, Ministarstvom državne uprave i lokalne samouprave, Narodnom bankom Srbije, Centralnim registrom za obavezno socijalno osiguranje, Agencijom za privredne registre, Republičkim zavodom za statistiku, javnim izvršiteljima i javnim beležnicima.\nU zrelijoj fazi sprovođenja navedenih projekata, otvoriće se diskusija o „otvaranju podataka“ privrednih sudova (koncept Open Data), koji u skladu sa zakonom mogu biti javno dostupni privrednim i drugim zainteresovanim subjektima. Smatram da to može da doprinese daljem razvoju IT tržišta u Srbiji, jer će domaća preduzeća, na osnovu otvorenih podataka, mogla da prave svoje aplikacije za građane i privredu što bi uticalo i na transparentnost i na bolju investicionu klimu. Na primer, aplikacija koja bi koristila te pravosudne podatke iz open data koncepta mogla bi da nam kaže koliko privrednih sporova vodi jedna firma, protiv koga sve, šta su predmet sporenja i ishodi tih sudskih postupaka što bi unapredilo poslovnu klimu jer bi investitorima i poslovnim ljudima pružilo više informacija o poslovanju nekog pravnog subjekta pre nego što sa njim uđu u poslovnu saradnju.\nTakođe smo u 2016. godini uz pomoć IPA fondova Evropske unije, nabavili 1.000 računara i zamenili sve servere privrednih sudova (ukupno 31 server) na kojima se vrti sadašnja decentralizovana aplikacija za vođenje predmeta, preko koje, između ostalog, imamo i ovaj e-servis. Takođe, i tada je zamenjen jedan broj računara starijih od 10 godina u privrednim sudovima (68 ukupno).\nUnapređenje efikasnosti sudova postiže se aktivnim korišćenjem savremenih računarskih tehnologija. Zbog toga Ministarstvo pravde ulaže velike napore da se unapredi zastarela i prevaziđena IKT infrastruktura u privrednim i svim drugim sudovima.\nPodnošenje tužbe sudu putem Interneta i elektronska razmena podataka u pravosuđu\nOn November 8, 2016 July 16, 2017 By mariomaletic85In eUprava3 Comments\nDa bismo građanima pružili e-usluge i u najvećoj meri zamenili šaltere, unapredili efikasnost pravosudnih organa i ubrzali postupke na nasleđenim tehnološki različitim IKT sistemima, još prošle godine smo počeli sa poslom uspostavljanja jedinstvene platforme za razmenu podataka u pravosuđu. Posao je počeo analizom za elektronsku razmenu podataka u pravosuđu koju je radio Institut Mihajlo Pupin u martu 2015. godine. Nakon sprovedene analize Ministarstvo pravde je u budžetu planiralo sredstva za navedenu platformu (Enterprise service bus – ESB) i uspešno sprovelo postupak javne nabavke sa svim pratećim zakonskim postupcima (Dobijanje saglasnosti Vlade u formi Zaključka za sticanje imovine veće vrednosti u vlasništvo Republike Srbije i drugo). Ovo će naše pravosuđe svrstati među najnaprednije u regionu po pitanju informaciono-komunikativnih tehnologija.\n***Kompletan Project scope opisan je na samo 238 stranica i možete ga videti ovde 🙂\nUkratko, izabrana tehnologija u postupku javne nabavke je Microsoft biztalk , a implementator je kompanija S&T koja ima veliko iskustvo u implementaciji razmene podataka u državnim organima, izmedju ostalog i Portal eUprave Republike Srbije i ESB koji se nalazi ispod tog portala. Ovaj projekat predviđa elektronsko povezivanje raznorodnih IKT sistema, pravosudnih i državnih organa i ono što je važno je da je cela državna magistrala za razmenu podataka na istoj tehnologiji. Projekat će, izmedju ostalog, elektronski povezati komunikaciju sudova povodom žalbi, tužilaštva sa sudom povodom optuženja, sudova i javnih tužilaštava sa ustanovama za izvršenje krivičnih sankcija, javnih izvršitelja sa sudom, javnih beležnika sa sudom, sudova i tužilaštva sa Ministarstvom unutrašnjih poslova, sudova sa Upravom za trezor, sudova sa Agencijom za privredne registre, sudova sa Državnim pravobranilaštvom itd. Svi postupci elektronske razmene podataka biće definisani od strane Radne grupe koju će formirati Ministarstvo pravde na predlog članova Sektorskog saveta za informaciono-komunikacione tehnologije.\nPrvi sastanak predstavnika Ministarstva pravde sa predstavnicima firme S&T povodom početka sprovođenja projekta elektronske razmene podataka u pravosuđu.\nTo u praksi znači da će se stotine hiljada dopisa i papira koji su putovali putem pošte zameniti elektronskom razmenom podataka, a to ne samo što će dovesti do drastičnih ušteda u budžetu Republike Srbije već će sve postupke u pravosuđu u velikoj meri ubrzati. Npr sud je do sada, ukoliko nije znao prebivalište okrivljenog u postupku, slao dopis MUP-u za dobijanje ove informacije kako bi mogao da pošalje odgovarajući sudski poziv. Postupak izrade dopisa, njegovog potpisivanja, pečatiranja, slanja poštom, dostave MUP-u, otvaranja podneska, prosleđivanje nadležnim službama u okrivu MUP-a, postupanja nadležnih službenika u MUP-u, ponovne izrade dopisa i njegovog slanja i primanja u sud mogao je trajati mesecima. Ovaj postupak sada će trajati nekoliko sekundi. Toliko će trebati da upit iz pravosudne aplikacije preko pravosudnog ESBa dođe do MUP-ove platforme za razmenu podataka i odgovarajućeg registra te da se vrati u sudsku aplikaciju. Zar to nije efikasna državna uprava i pravosuđe kakvo želimo?\nTakođe, projekat će na Portalu sudova omogućiti potpuni uvid u predmet, elektronsko podnošenje podnesaka, primanje podnesaka, poziva i obaveštenja od strane suda tzv. e-filing. E-filing se radi po uzoru na trenutno najbolji e-filing u pravosuđu u celom svetu, onaj u Singapuru. To će u praksi značiti da ćemo većinu radnji sa sudom da završimo putem Interneta, bez odlaska u sud, predaje podnesaka na šalteru, koristeći samo računar, vezu sa Internetom i kvalifikovani digitalni potpis.\nOd danas na Internetu dostupno praćenje predmeta prekršajnih sudova\nOn September 1, 2016 By mariomaletic85In eUpravaLeave a comment\nVeliki broj građana se u svakodnevnom životu “susreće” sa prekršajnim sudovima koji sude u prekršajnim postupcima gde utvrđuju prekršajnu odgovornost fizičkog ili pravnog lica, odnosno preduzetnika (Prekršaji su najlakša vrsta kažnjivih dela u našem pravu te se i najveći broj građana susreće sa ovim postupcima).\nDo sada, ukoliko ste hteli da saznate u kom je stadijumu Vaš prekršajni postupak, koje su radnje u postupku preduzete, koje odluke je doneo sud, koja pismena su primljena itd., morali ste da idete do konkretnog prekršajnog suda i te informacije tražite na šalteru nakon mukotrpnog čekanja u redu.\nPredanim radom svih službenika Odseka za e-pravosuđe i uz podršku ministra, čekanje u redovima, zarad dobijanja informacije o predmetima prekršajnih sudova je prošlost. Uz pomoć podrške USAID-ovog projekta JRGA, uspostavili smo praćenje prekršajnih predmeta preko Inteneta(Tok predmeta Prekršajnog apelacionog suda, tok predmeta prekršajnih sudova). Veb aplikacija za tok predmeta je prilagođena za pretragu putem mobilnih telefona i tableta (responsiv design– aplikacija se prilagođava veličini ekrana sa kojeg se pristupa), te praktično informaciju možete dobiti na bilo kom mestu koristeći samo mobilni telefon koji ima pristup Internetu.\nOva aplikacija je nadogradnja postojeće aplikacije za vođenje predmeta koju koriste prekršajni sudovi (SIPRES) i postojećeg Registra neplaćenih kazni koji je umnogome doprineo punjenju budzeta i boljoj naplati nenaplaćenih kazni (Povećanje iznosi neverovatnih 745%). SIPRES je izgrađen na open source .NET tehnologiji u kojoj programira veći broj ljudi u Srbiji i za sada se pokazao vrlo dobro.\nPlaniramo dalje unapređenje svih ovih sistema, kako bi građani i advokati mogli potpuno da ostvare uvid u sva skenirana dokumenta u predmetima, ali i da elektronskim putem komuniciraju sa sudovima, i obrnuto. Prvi na redu je pilot projekat e-filing sa Upravnim sudom, a nakon toga i spuštanje aplikacije na sve sudove (roll out).\nPodsetimo se da je Ministarstvo pravde u oktobru prošle godine omogućilo praćenje predmeta preko Interneta za Vrhovni kasacioni sud, Upravni sud i apelacione sudove, dok je krajem 2010. godine uspostavljeno praćenje predmeta osnovnih, viših i privrednih sudova. Sa ovim se konačno omogućava da se svi sudski predmeti prate preko Interneta i to na jednom mestu, čime se značajno štedi vreme i novac, kako građana, tako i sudova, a sama informacija dobija se na mnogo bolji i lakši način.\nDole šalteri, živeo Internet!\nUštede u Upravnom sudu i budući e-filing\nOn December 31, 2015 December 31, 2015 By mariomaletic85In eUpravaLeave a comment\nUpravni sud je organizovan kao sud posebne nadležnosti sa sedištem u Beogradu i sa tri odvojena odeljenja u Nišu, Novom Sadu i Kragujevcu. Svi predmeti koji su u radu u Upravnom sudu moraju da prodju pisarnicu u Beogradu pa se tek onda raspoređuju na dalje postupanje sudijama u zavisnosti od nadležnosti u sudska odeljenja u Novom Sadu, Nišu i Kragujevcu. Sud je za tu svrhu svakodnevno slao sudske vozače da prenose papirne predmete i spise po nekoliko stotina kilometara iako Upravni sud u svom radu koristi vrlo moderan program za upravljanje predmetima (SAPS) zasnovan na tehnologiji EMC Documentum. Program je uveden u rad 2012. godine pre dolaska nove administracije i uz pomoć donacije EU, međutim Upravni sud nije imao ni jedan funkcionalan skener da bi pored meta podataka mogao da u programu čuva skenirane spise predmeta. Novi skeneri omogućiće da se svaki spis skenira i da se drži na centralnom mestu u dejta centru u Nemanjinoj 9. Tako će svaki sudija, referent u pisarnici moći da pomoću programa SAPS pristupi sudskom predmetu sa svim podacima i skeniranim spisima. Ne samo što će pomenuti način rada doneti realne i svakodnevne uštede nego će doneti i uštedu prostora i onemogućiti da se predmet zagubi, nestane ili propadne imajući u vidu da pored postojećeg sudskog dejta centra u Nemanjinoj 9 uspostavljamo i disaster recovery lokaciju u Nišu u zgradi niške apelacije. Mislim da ovo pokazuje kako relativno male stvari mogu dovesti do velikih ušteda i poboljšanja u radu.\nTakođe, sledeće godine sa Upravnim sudom je planiran projekat potpunog izbacivanja papira iz rada putem e-filinga tj. potpune elektronske komunikacije između stranaka i Upravnog suda. To će biti pilot projekat za koji je odabran Upravni sud ali pomenuta platforma, ispod koje je će biti ESB(platforma za razmenu podataka u pravosuđu) će biti e-filing platforma za sve sudove. Ideja je da stranka može da se uluguje na portal sudova (koga takođe očekuje potpuni redizajn i prilagođavanje za mobilne uređaje) te da svaki dokument (tužbu, dopis) može da podnese preko Interneta i potpiše kvalifikovanim elektronskim potpisom te da ista takva elektronska dokumenta i dobija od suda. Na taj način praktično je moguće da ceo “posao” završite i bez odlaska u sud (!?!) ukoliko se odluka donosi na zatvorenom većanju odnosno da dodjete samo na suđenje. Duboko verujem da u narednih par godina možemo da napravimo potpunu digitalnu revoluciju u srpkom pravosuđu kako bismo ga učinili efikasnijim i približili građanima koji svakodnevno koriste Internet u svom radu.\nDiplomirani pravnik, interesuje me sve što ima veze sa Internetom, društvenim mrežama, IT-om i eUpravom.


Nedavno se u našoj dnevnoj štampi pojavio nezvanični tekst koji nadležni nisu demantovali, pod nazivom „Prednacrt Statuta AP Vojvodine“. Iako se, sudeći po imenici „prednacrt“, radi od nekoj od ranih verzija u pripremi ovog teksta, ipak je usledio veliki broj reakcija, među kojima je nemali broj i onih u kojima su upotrebljene veoma ozbiljne optužbe i diskvalifikacije koje, budući da su u najvećem broju slučajeva političke prirode, na ovom mestu neće biti komentarisane. Međutim, tolike kritike zahtevaju da se navedeni tekst pravno analitički i argumentovano razmotri i da se na izneta pitanja odgovori sa stanovišta ustavnopravne struke.\nAnaliza koja ovde sledi biće sumarna i segmentirana, a ne precizna i pojedinačna, s obzirom na to da se radi o tekstu koji je sa jedne strane nezvaničan, a sa druge predstavlja neku od početnih radnih verzija. Ostajući pri takvom opredeljenju, autor nema iluzija u spontanitet pojavljivanja ovog teksta u javnosti.\nČlan 1 prednacrta formulisan je dikcijom koja upućuje na to da je AP Vojvodina po svojoj političkoj koncepciji građanska, a ne nacionalna. Za takvu kvalifikaciju Vojvodine ili bilo kakve druge autonomije ne postoji ustavni osnov zbog toga što je ustavna koncepcija teritorijalne autonomije da se ona zasniva na pravu građana na pokrajinsku autonomiju, a upravo tu se nalazi uzrok navedenom nedostatku člana 1 prednacrta. Naime, do njega je došlo zloupotrebom značenja reči građanin u ustavnoj odredbi, koja čak i za prosečnog konstitucionalistu nesporno znači samo to da navedeno ustavno pravo pripada samo državljanima Republike Srbije, a ne i ostalim koji u njoj žive ili se zateknu. Dakle, netačnim tumačenjem ustavne odredbe nastala je politička kvalifikacija vrste autonomije u Vojvodini, koja, bez obzira na to da li je politički podobna ili to nije, svakako predstavlja prekoračenje autonomnog delokruga i suprotnost sa Ustavom Republike Srbije.\nČlan 3 prednacrta statuta je odredio teritoriju AP Vojvodine imenovanjem njenih sastavnih geografskih celina. Ovakva sadržina direktno je suprotna članu 182 stav 4 Ustava Srbije, po kome se teritorija pokrajine određuje republičkim zakonom.\nU nizu odredaba prednacrta već od početka teksta utvrđeno je postojanje tzv. pokrajinske skupštinske odluke kao vrste opšteg pravnog akta. Ovakvo određenje suprotno je članu 185 stav 3 Ustava Srbije, kojim su utvrđene vrste opštih pravnih akata pokrajine i to tako što su dve od njih izričito imenovane statut pokrajine i odluka, a druge vrste opštih pravnih akata su generički određene kao drugi opšti akti. Dakle, pokrajinski statut i odluka ne mogu biti preimenovani kao što im se ne mogu dodavati ni pridevi, a to je moguće učiniti kod navedene druge grupe generički određenih opštih pravnih akata.\nNaziv – rubrum uz član 16 prednacrta i njegova sadržina nedvosmisleno su suprotni članu 181 Ustava Srbije, s obzirom na to da autonomna pokrajina ne može imati ni međunarodne odnose, niti ti odnosi mogu biti formalizovani (zaključenjem međunarodnih ugovora ili institucionalizovanim članstvom u međunarodnim telima). Ustav Republike Srbije dodeljuje pravo autonomnoj pokrajini na saradnju „sa odgovarajućim teritorijalnim zajednicama drugih država“, a da pri tome u navedenoj odredbi ne slučajno i ne kao posledicu nepreciznosti izričito tu delatnost naziva na navedeni način, a ne međunarodnim odnosima, kao što iz istih razloga ne utvrđuje pravo na njenu formalizaciju i institucionalizaciju. I ova koncepcijska i logička granica u kapacitetu autonomne pokrajine jasna je takođe svakom prosečnom konstitucionalisti. Da je to tako, svedoči odsustvo niza veoma važnih ustavnih odredbi koje bi suprotno koncepciji (o međunarodnim odnosima pokrajine) morale biti sadržane u Ustavu da bi ta oblast bila dovoljno ustavno uređena (vrste međunarodnih sporazuma, postupak njihove ratifikacije, odnosi tih sporazuma i sporazuma koje zaključuje republika itd.).\nČlan 26 prednacrta koji se odnosi na službenu upotrebu jezika i pisama je flagrantno i očigledno suprotan članu 10 Ustava Srbije, po kome se službena upotreba jezika u Republici Srbiji uređuje Ustavom kad je u pitanju srpski jezik i ćiriličko pismo, a republičkim zakonom kada je u pitanju službena upotreba drugih jezika i pisama.\nU nizu odredaba prednacrta, npr. član 27, učinjena je razrada člana 183 Ustava Srbije, kojim su utvrđene nadležnosti autonomne pokrajine. Međutim, ta razrada je izvršena tako da je došlo do jezičke proliferacije u tekstu, a često je zapostavljena činjenica da je Ustav Srbije u članu 177 stav 2 sva pitanja koja su po materiji dodeljena pokrajini principijelno i načelno ograničio prethodnim utvrđivanjem da u tim pitanjima postoje određene oblasti koje su od pokrajinskog značaja. Dakle, prava mera kvaliteta i kvantiteta pokrajinske nadležnosti ne može se utvrditi pre nego što odgovarajući zakoni za pojedine oblasti utvrde da postoje ili ne postoje pitanja od pokrajinskog značaja.\nDa li je potrebno bilo kome ko poseduje elementarno konstitucionalno obrazovanje obrazlagati da statut autonomne pokrajine nikada i nikako ne može uređivati „međusobne odnose republičkih i pokrajinskih organa“, kako je to učinjeno u članu 28 prednacrta. Isto upozorenje važi i za odredbe kojima se pokrajinskim aktima, koji su podzakonski akti, predviđa osnivanje banki, fondova i sličnih privrednih subjekata.\nU članu 29 prednacrta predviđena su ovlašćenja koja se odnose na predlaganje izbora u sudstvu i tužilaštvu, koja su takođe, kao deo procedure izbora, zakonska materija, te se ovde mogu shvatiti jedino u političkom i neformalnom smislu. Međutim, u istom članu prednacrta predviđena je i odredba koja je direktno suprotna ustavno propisanoj proceduri izbora sudije ustavnog suda.\nČlan 30 prednacrta statuta predviđa, što je veoma zanimljivo, u našoj ustavnoj istoriji davno zaboravljene i samo u teoriji poznate institute u raspodeli normativne nadležnosti. Bez ulaženja u dublju teorijsku raspravu suština ovih rešenja prednacrta je da sama pokrajina, član 30 stav 1, može svoju normativnu nadležnost da proširi kad tako sama proceni ili da to učini u situaciji kada nije donet republički zakon u toj oblasti (član 30 stav 2). Ovi oblici proširenja nadležnosti, koje teorija poznaje pod nazivom „konkurentna nadležnost“, nisu mogući u ustavnom sistemu Republike Srbije, s obzirom na to da je koncepcija teritorijalne autonomije sadržana u članu 177–179 i 183 Ustava Srbije zasnovana na autonomiji kao derivativnoj i ustavom i zakonom ograničenoj teritorijalnoj jedinici.\nU članovima 34–57 prednacrta propisani su položaj, ovlašćenja i međusobni odnosi pokrajinskih organa. Suština tu izloženih rešenja je da se koncipira podela vlasti kao organizacioni model u pokrajini i to u jednom od mogućih oblika parlamentarizma. O tome svedoče odredbe kojima je utvrđeno da je skupština AP predstavničko telo i nosilac normativne vlasti, da vlada AP utvrđuje i vodi politiku, da postoje raspuštanje skupštine, glasanje o nepoverenju i poverenju u vladi, ostavka vlade, interpelacija, itd. Sve ove odredbe prednacrta statuta su direktno suprotne članu 180 stav 1 Ustava Srbije, koji propisuje da je skupština najviši organ autonomne pokrajine.\nOvakva odredba ustava, ponovo ćemo se pozvati na prosečnog konstitucionalistu, direktno i nedvosmisleno utvrđuje model organizacije vlasti u pokrajini i to kao jedinstvo vlasti u skupštinskoj varijanti. Drugačije rečeno, ustavna odredba o tome da autonomna pokrajina samostalno propisuje uređenje i nadležnost svojih organa i službi ne znači neograničenu slobodu, već upućivanje da se to čini u skladu sa ustavom, odnosno tako da se prilikom uređivanja i nadležnosti pokrajinskih organa sprovede ustavni zahtev da skupština autonomne pokrajine bude najviši organ autonomne pokrajine. Kako to nije učinjeno, sve navedene odredbe prednacrta su protivustavne.\nOvoj grupi primedaba po svoj suštini pripada i primedba koja se odnosi na ustanovljenje imuniteta poslanika u skupštini autonomne pokrajne, što se takođe ne može učiniti statutom kao podzakonskim aktom jer je imunitet po svojoj pravnoj primedbi izuzetak od primene zakona, a takav izuzetak se može učiniti samo aktom jednake ili više pravne snage.\nOstavljajući po strani brojne druge stručne i profesionalne nedostatke ovog teksta, ukažimo još samo na njegov poslednji član 70, u kome je opet na protivustavan način utvrđeno da statut pokrajine stupa na snagu danom proglašenja u skupštini, a da je pri tome izostavljen konstitutivni element za donošenje ovog akta, koga čini prethodna saglasnost Narodne skupštine Republike Srbije.\nU zaključku ove analize, u kojoj svesno nisu opširno izneti svi argumenti, prvo se nameće ocena da se u tekstu Prednacrta statuta AP Vojvodina ne nalazi osnov da se izreknu sve one teške političke optužbe (separatizam, izdaja, federalizacija Srbije itd.), i ovaj tekst je u tom pogledu bolji od nekih koje smo imali prilike da vidimo u skoroj prošlosti.\nMeđutim, prethodno izneta ocena ne može umanjiti skandaloznu činjenicu da se u tekstu jednog pravnog akta koji se priprema u državnom organu (i to u krugu vladajuće koalicije!) nalaze brojne i teške povrede Ustava Srbije, koje, istini za volju, ne mogu proizvesti posledice za koje ih u javnosti optužuju, ali nanose tešku štetu ustavnosti i pravnoj konferentnosti u Republici Srbiji.\nAutor je profesor na Univerzitetu Megatrend


Stabilizacija samo integrisanjem u EU i NATO\nPredsednik Makedonije Branko Crvenkovski i predsednik Srbije Boris Tadić na 15. samitu predsednika zemalja Centralne i Istočne Evrope u Ohridu, 2. maj 2008.\nU Ohridu se u petak i subotu održava 15. samit predsednika država centralne i istočne Evrope. Lideri država tog dela Evrope upozorili su da Zapadni Balkan još nije stabilizovan, te da se stabilnost može postići samo integracijom u Evropsku uniju i NATO.\nU evropskom domu ima mesta za sve koji su spremni da podele zajedničke demokratske vrednosti i odgovornosti, a vaše učestvovanje na samitu će predstavljati snažan i jasan signal građanima naših zemalja da se proces ujedinjenja Evrope nastavlja, rekao je predsednik Makedonije Branko Crvenkovski na otvaranju 15. samita predsednika država centralne Evrope koji se u petak i subotu održava u Ohridu. Crvenkovski je istakao da, i pored evidentnog napretka Zapadnog Balkana koji je dosada postignut, region nije definitivno stabilizovan i nepovratno usmeren na putu ka Evropi. Određeni rizici postoje i ne mogu biti potcenjeni, kaže Crvenkovski:\n“U ovom kontekstu posebno bih spomenuo pitanje Kosova, o čijoj kompleksnosti govori i podatak da se i u okvirima Evropske unije nije mogao izgraditi jedinstveni zajednički stav.”\nGlavna tema plenarne sednice u petak je bila “Zajedno u budućnost, izazovi od proširenja Evropske unije”, a učestvovali su predsednici 16 zemalja centralne Evrope.\nŠef turske države Abdulah Gul, koji je specijalni gost na samitu, istakao je da će region jugoistočne Evrope biti stabilan samo njegovom integracijom u Evropsku uniju i NATO. Predsednik Slovenije Danilo Tirk, čija zemlja predsedava Evropskom unijom, naglasio je da će Unija uspeti kao globalni igrač, ako uključi i zemlje kandidatkinje. Ni po koju cenu Balkan ne sme ostati crna rupa i biti van Unije, ocenio je Tirk.\nHrvatski predsednik Stipe Mesić je upozorio da na ovim prostorima još uvek postoje retrogradne snage sa dubokim korenima i da će predstojeći izbori u nekim zemljama rešiti pitanje: “proevropska integracija ili nešto drugo”. Za predsednika Albanije Bamira Topija evroatlanska orijentiranost zemalja regiona pomaže u ubrzanju ekonomskih reformi, a prvi čovek Moldavije Vladimir Voronin je istakao da je integracija u EU jedini izbor njegove zemlje.\nPredsednici Češke i Mađarske, Vaclav Klaus i Laslo Sojom, rekli su da niko nije vlasnik Evropske unije, da niko ne sme biti isključen iz ovog procesa i da Unija mora ostati otvorena za sve zemlje koje su ispunile kriterijume i standarde.


Policija: Maloletnik iz Zrenjanina slao lažne dojave o bombama - 01.06.2022, Sputnik Srbija\nPolicija: Maloletnik iz Zrenjanina slao lažne dojave o bombama\nPripadnici Ministarstva unutrašnjih poslova, Uprave kriminalističke policije - Službe za borbu protiv terorizma, u saradnji sa Policijskom upravom u Zrenjaninu i... 01.06.2022, Sputnik Srbija\nPolicija je utvrdila da je on u više navrata tokom maja ove godine slao lažne dojave putem mejlova navedenoj školi, kao i jednom sportskom centru u Zrenjaninu, navedeno je u saopštenju MUP-a.Policija je obavila razgovor sa maloletnikom u prisustvu njegovih roditelja i o događaju je obavestila Centar za socijalni rad u Zrenjaninu.MUP Srbije i Tužilaštvo za organizovani kriminal apeluju na pojedince da se, u trenutku kad je Srbija izložena masovnim i organizovanim sajber napadima i lažnim dojavama o postavljenim bombama koje dolaze iz inostranstva, ponašaju odgovorno i u skladu sa zakonom i dodatno ne otežavaju rad srpskoj policiji čiji su KD timovi svakodnevno na terenu.Profesionalni timovi iz Uprave kriminalističke policije MUP-a rasvetliće svaku dojavu koja dolazi iz Srbije, pronaći izvršioce i procesuirati ih u saradnji sa nadležnim tužilaštvom.\n08:03 01.06.2022 (Osveženo: 08:09 01.06.2022)\nPripadnici Ministarstva unutrašnjih poslova, Uprave kriminalističke policije - Službe za borbu protiv terorizma, u saradnji sa Policijskom upravom u Zrenjaninu i Tužilaštvom za organizovani kriminal, rasvetlili su lažne dojave o postavljenim bombama u Osnovnoj školi „Vuk Karadžić“ u Zrenjaninu iza kojih stoji maloletnik iz tog mesta.\nPolicija je utvrdila da je on u više navrata tokom maja ove godine slao lažne dojave putem mejlova navedenoj školi, kao i jednom sportskom centru u Zrenjaninu, navedeno je u saopštenju MUP-a.\nPolicija je obavila razgovor sa maloletnikom u prisustvu njegovih roditelja i o događaju je obavestila Centar za socijalni rad u Zrenjaninu.\nMUP Srbije i Tužilaštvo za organizovani kriminal apeluju na pojedince da se, u trenutku kad je Srbija izložena masovnim i organizovanim sajber napadima i lažnim dojavama o postavljenim bombama koje dolaze iz inostranstva, ponašaju odgovorno i u skladu sa zakonom i dodatno ne otežavaju rad srpskoj policiji čiji su KD timovi svakodnevno na terenu.\nProfesionalni timovi iz Uprave kriminalističke policije MUP-a rasvetliće svaku dojavu koja dolazi iz Srbije, pronaći izvršioce i procesuirati ih u saradnji sa nadležnim tužilaštvom.


Njeguš: "Hladnom glavom do bodova protiv Partizana" - Sportske.net\nNjeguš: "Hladnom glavom do bodova protiv Partizana"\nTrener Novog Pazara Zoran Njeguš rekao je danas da će njegovi fudbaleri "hladne glave" dočekati utakmicu sa Partizanom u 16. kolu Super lige Srbije, kao i da će strpljivom igrom pokušati da osvoje bodove.\nFudbaleri Novog Pazara sutra od 13.30 na svom stadionu igraju protiv Partizana utakmicu 16. kola Super lige Srbije.\nNovi Pazar je šesti na tabeli sa 24 boda, dok je Partizan na vodećoj poziciji sa devet bodova više.\nTrener Novog Pazara je svetan izazova koji očekuje njegov tim u rvom kolu prolećnog dela prvenstva.\n"Brzo je prošlo vreme od starta priprema i prvi ispit nije nimalo lak. Sutrašnji meč dočekujemo hladne glave i na terenu ćemo opravdati poverenje navijača. Igraćemo strpljivo, a rivala ne želim da potcenim ili precenim. Izgaraćemo do poslednjeg atoma i pokušati da se radujemo zajedno", rekao je Njeguš novinarima na Gradskom stadionu.\nNjeguš ističe da njegov tim ima za cilj da ponovi rezultat i plasman iz prošle sezone.\n"Pokušaćemo da ponovomo jesenje rezultate i budemo konkurentni za četvrto mesto i plasman u Evropu. što se uradjenog posla tiče, sad je kasno da se priča jesam li zadovoljan ili nisam. Utakmica je za 24 sata, nastavljamo prvenstvo s tim što imamo, a ja verujem u ove igrače", kazao je Njeguš.\nOn je dodao da će posle popodnevnog treninga odrediti sastav za Partizan, a od igrača neće moći da računa jedino na Bojana Đorđevića zbog žutih kartona.\n"Baratam sa 12, 13 imena, a još nisam siguran da li ćemo igrati sa jednim ili dva isturena igrača. Moja vizija je da svi napadamo i svi se branimo. Što se rivala tiče, dobro su se pojačali. Tokom priprema igrali su u sistemu 4-4-2, sa (Petrom) Škuletićem i (Dankom) Lazovićem u špicu", rekao je Njeguš.\n"Ne znam da li će kolega (Marko) Nikolić nešto menjati u odnosu na tu postavku, ali mi se moramo prilagoditi. Moramo parirati u svim segmentima, ali ne možemo se samo osloniti na defanzivu. Moramo imati posed lopte i tako pokušati da postignemo gol", dodao je on.\nKapiten Admir Kecap ocenio je da će sutrašnja utakmica biti teža za Novopazarce od jesenjeg duela dva tima, kada je Partizan slavio u Humskoj sa 4:3.\n"Biće malo teže sa psiholoske strane, jer postoje veća očekivanja nego na startu prvenstva kada smo igrali u prinudnom sastavu i izgubili sticajem čudnih okolnosti, posle crvenog kartona i jedanaesterca", rekao je Kecap.\nOn je izrazio očekivanje da će Novi Pazar pobediti s jednim golom razlike.\n"Nije bitno da li ću dati gol ja ili neko drugi, bitno je da damo maksimum i pozitivan rezultat neće izostati. Crno-beli najavljuju pobedu i pohod ka sedmoj uzastopnoj tituli, dobra su ekipa, ali imamo tim koji može da im se suprostavi. Nadam se da ćemo obradovati navijače, koji će ispuniti stadion", kazao je Kecap.\nDomaćin je u prodaju pustio 6.000 karata, pošto je iz bezbednosnih razloga odlučeno da se smanji kapacitet istočne tribine na kojoj će biti smeštene pristalice crno-belih. Na Gradskom stadionu očekuje se i oko 300 navijača Partizana.


AMERICKI STAV PREMA BOSNI UZNEMIRIO EVROPLJANE\nHome > AMERICKI STAV PREMA BOSNI UZNEMIRIO EVROPLJANE\nIzgleda da je predsednik Bush odstupio od svog obecanja da ce povuci trupe iz Bosne, ali Evropa i dalje brine koliko je on posvecen ovom regionu.\nPrva poseta americkog drzavnog sekretara Colina Powella Evropi radi konsultacija sa saveznicima o buducoj politici prema Balkanu nije imala odjeka u americkim medijima, uprkos cinjenici da je do nje doslo u vreme obnovljenog nasilja i tenzija koje se sire po celom regionu.\nOva poseta prosla je u senci izbijanja krize izmedju Amerike i Kine, a spominje je tek po koji izvestaj u pojedinim novinama i televizijskim dnevnicima.\nDok se Evropljani i dalje bore da rese probleme ovog uskomesanog regiona, za vecinu Amerikanaca sukob na Balkanu predstavlja daleko secanje.\nIzjave Bushovih predstavnika od prosle jeseni da ce on, ukoliko ga budu izabrali za predsednka, povuci americke trupe iz ovog regiona, izazvale su pravu uzbunu u Evropi. Pomocnik savetnika Vrhovne komande, brigadni general Keith Dayton, proslog februara na seminaru Univerziteta Columbia u Njujorku ukazao je da se ova pozicija nove administracije nije izmenila.\nPowell od tada nastoji da smiri Evropljane insistiranjem da ce Vasington i dalje ispunjavati svoje obaveze prema regionu. U toku poslednja dva meseca u dva navrata je Powell, prilikom susreta u stabu NATO-a krajem februara i za vreme sastanka Kontakt grupe u Parizu pre nekoliko nedelja, izjavio da ce Amerika postovati svoje obaveze prema NATO-u i da nece povlaciti jedinice iz Bosne i sa Kosova.\nPrilikom prve posete Sarajevu pre dve nedelje, drzavni sekretar uputio je ostre reci upozorenja pristalicama secesionisticki nastrojenih bosanskih Hrvata okupljenih oko Hrvatske demokratske zajednice, HDZ.\nEkstremisti HDZ-a napali su 6.aprila u Mostaru mirovne trupe NATO-a, kao i zapadne zvanicnike prilikom pokusaja da zaposednu Hercegovacku banku. Smatra se da ova banka finansira ilegalne aktivnosti takozvanog Hrvatskog nacionalnog sabora.\nBushov tim ocigledno je odustao od svog poredizbornog obecanja da ce povuci americke trupe sa Balkana, uprkos pritisku Kongresa u kome republikanska vecina zeli "da se americki momci vrate svojim kucama".\nVojni analiticar Brookings Instituta, Micnael O'Hanlon rekao je IWPR-u da Powell ocigledno razume da je prisustvo americke vojske na Balkanu fundamentalni aspekt americke odgovornosti za transatlansku bezbednost.\n"Povlacenje trupa iz regiona suprotno je poukama do kojih je dosla Amerika zbog svog oklevanja da se umesa u dva svetska rata i rat u Bosni 1992-1995", pise O'Hanlon u nedavno objavljenom clanku u casopisu Spoljni poslovi (mart/april 2001).\nO'Hanlon veruje da bi Amerika mogla da priusti smanjenje broja jedinica u Bosni, ali insistira da bi dalje povlacenje iz regiona trebalo pazljivo proracunati. "Ne napustamo Kosovo", podvukao je on u intervjuu.\nDelimicno usled pretpostavke da ce se americke obaveze prema Balkanu vremenom postepeno gasiti, Evropa poslednjih godina nastoji da razvije sopstvenu inicijativu, Zajednicku bezbednost i odbranu Evrope, ESDP, na cijem se celu nalazi Javier Solana, nekadasnji sekretar NATO-a.\nIronicno je sto je republikanski Kongres koji zeli da se "americki momci" vrate kuci, kritikovao ovaj evropski plan, koji predvidja 60.000 trupa za brza reagovanja. Ove jedinice bi vremenom Americi omogucile da smanji obaveze prema Balkanu.\nU pismu senatora Jesse Helmsa, predsednika mocnog Komiteta za spoljne odnose koje su potpisali i drugi republikanski senatori, objavljenom u januaru, tvrdi se da ova nova evropska inicijativa predstavlja opasnost po NATO.\nMedjutim, druge americke institucije, medju kojima znacajno mesto zauzima Centar za odbranu i informacije u Vasingtonu, pozdravile su stvaranje ESPD kao "pocetak punoletvstva" i priliku da se poboljsaju vojne sposobnosti evropskih clanova NATO-a.\nZa mnoge Evropljane, americku poziciju nakon stvaranja ESPD-a najbolje je opisao lord George Robertson, generalni sekretar NATO-a u martu 2000.godine kao "vrstu sizofrenije".\n"S jedne strane Amerikanci kazu 'vi Evropljani trebalo bi da ponesete veci teret' ", rekao je on. "Kada su im Evropljani rekli 'U redu, mi cemo ga poneti', tada su Amerikanci rekli, 'Samo trenutak, hocete da nam kazete da se vratimo kuci?' "\nU ovako kompleksnoj situaciji, Powell je posetio evropske saveznike da bi diskutovao o politici na Balkanu i obnovljenim naporima Kontakt grupe da se koordiniraju akcije saveznika u regionu.\nDok Evropa posmatra rad Bushove administracije, sve teze joj pada da predvidi njene inicijative na planu spoljne politike. Za sada Powell nudi ohrabrujuce prisustvo, ali koliko ce ono trajati?\nTanya Domi je nekadasnji portparol OSCE-a u Bosni i Hercegovini. Trenutno pohadja postdiplomske studije o ljudskim pravima na Univerzitetu Columbia u Njujorku.\nSource URL: https://iwpr.net/sr/global-voices/americki-stav-prema-bosni-uznemirio-evropljane


Bogdan je pred Džordanom ponovio „srpske dvocevke“ /video/ - Sputnjik Srbija\n13:24 13.04.2021 Preuzmite kraći link\nBogdan Bogdanović, košarkaš Atlante Hoks, na meču protiv Šarlot Hornetsa, čiji je vlasnik najbolji igrač svih vremena Majkl Džordan, ponovio je sličan šut kao protiv Brazila na Svetskom prvenstvu 2014. godine.\nBogdanović, koji igra u formi života u poslednje vreme, podsetio nas je na čuvenu trojku sa utakmice protiv Brazila, kada je u trećoj četvrtini meča sa Šarlotom ubacio loptu kroz obruč na sličan način.\nBogdanova trojka protiv „Selesaa“ bila je jedna od najupečatljivijih momenata Mundobasketa, što zbog neverovatnog luka koji je imala lopta, a što i zbog komentara Slobodana Šarenca koji je rekao da je ovo koš sa druge planete.\nSrpski košarkaš na sličan način, sa gotovo istog mesta, pogodio je protiv Hornetsa, te je samo izostalo radovanje kao protiv Brazila kada je prstima šake gestikulirao kao da puca iz pištolja.\nBogdanović je na duelu protiv franšize Majkla Džordana ostvario rekord karijere po broju pogođenih trojki na jednom meču (8), a susret je završio sa 32 poena, tri skoka, tri asistencije i dve ukradene lopte.\nBivši košarkaš, između ostalog, Partizana raste u lidera Atlante, što pokazuje podatak da protiv Hornetsa nisu igrale najveće zvezde Trej Jang i Džon Kolins, a opet je ekipa slavila.\nO Bogdanovićevoj odličnoj partiji pričao je i njegov saigrač Brendon Gudvin koji je istakao „da je košarka sa Bogdanom na terenu veoma prosta“.\nTakođe, srpskog košarkaša pohvalio je i trener Nejt Mekmilan rekavši „da su protiv Šarlota malo personalizovali napad ekipe kako bi lopta bila više u rukama Bogdana“.\n„Imali smo neke napade koje smo želeli da igramo, ali smo imali i raspoloženog Bogdana, tako da smo njega 'hranili' loptama“, kazao je šef stručnog štaba Hoksa.\nBogdan je u nedavnom intervjuu za „Atletik “pričao o počecima u Atlanti, koji nisu bili nimalo laki jer je pred početak sezone imao virus korona, a potom je i doživeo povredu kolena zbog koje je propustio 25 utakmica.\nU poslednjih osam utakmica Bogi je pronašao ritam i prosečno beleži 21,6 poena, 4,5 skokova, 4,4 asistencija, uz 50 odsto šuta iz igre, 52 za tri poena i 87 sa linije za slobodna bacanja.\n► Bogdanović se prisetio teškog perioda: Bio sam „mrtav“\n► Leteći se pridružio Džordanu i zasenio Bogdana, ali uzalud /video/\n► „Srpski snajper“ u NBA – Bogdanovih rekordnih osam trojki za pobedu Atlante /video/


Jeftino meso od ponedeljka : Nadlanu.com\nJeftino meso od ponedeljka\nObjavljeno 27. juna 2008. / 00:00:00\nRepublička direkcija za robne rezerve do kraja nedelje plasiraće na tržište Srbije svinjsko meso koje je će biti 25 odsto jeftinije od onoga koje se trenutno nudi potrošačima, izjavio je juče direktor Direkcije Slobodan Damnjanović.\n- Do kraja nedelje će se u prodajnim objektima Topole iz Bačke Topole pojaviti sveže meso, a već naredne nedelje i u maloprodajnim objektima Big bula iz Bačinaca i Poleta iz Bora i Divaca iz Valjeva - rekao je on, ali nije želeo da precizira koliko će mesa biti distribuirano, navodeći da se radi o "ograničenim količinama".\nDamnjanović ipak smatra da će i te količine uticati na smirivanje cena svinjskog mesa na tržištu. Meso potiče s farmi poslovnih partnera Direkcije, s kojima ona ima ugovore o čuvanju stoke, rekao je on. Damnjanović je naveo da se će sveže meso biti plasirano u okviru programa oslobađanja zaliha žive stoke, koji se pokazao kao nefunkcionalan u smislu čuvanja, skladištenja i brzog reagovanja na tržištu. Prema njegovim rečima, nakon oslobađanja zaliha ovog mesa, Robne rezerve će pristupiti modifikaciji načina čuvanja žive stoke. Model čuvanja žive stoke Robnih rezervi počeo je da se menja od 2004. godine, ali je do sada prilikom intervencija na tržištu živa stoka prodavana klaničnim industrijama. Sada je, kako je naveo, odlučeno da Direkcija, u saradnji s klaničnim industrijama, ponudi sveže meso direktno prodavnicama, kako bi uticala na cenu mesa u maloprodaji. Intervencija Direkcije na tržištu drugim vrstama mesa zavisiće od procene nadležnih službi, ali i odluka Vlade Srbije, dodao je on. Kilogram svežeg svinjskog mesa u maloprodaji može se naći po ceni od najmanje 400 dinara.


Zaharova: Moskva ne odbacuje dijalog s NATO\nTanjug 30. decembra 2020. 16:02\nMOSKVA – Moskva nije odbacila ideju o dijalogu sa NATO niti prisustvo sastanku Saveta Rusija – NATO, ali je protiv toga da u fokusu bude situacija u Ukrajini, izjavila je portparolka ruskog ministarstva spoljnih poslova Marija Zaharova. Saopštenje je usledilo nakon što je je generalni sekretar NATO Jens Stoltenberg izjavio da učinak Rusije ne predstavlja ispunjenjenje predloga saveza, prenosi TAS S.\nMi se sa Stoltenbergom slažemo po pitanju toga da Rusija i NATO trebaju dijalog i da je uzajamna svest o tome ključna, rekla je Zaharova.\nOna je dodala da su strane razgovorale o mogućosti zasedanja Saveta Rusija-NATO, ali da je „veoma čudna“ Stoltenbergova interpretacija da Rusija nije uspela da odgovori na predlog saveza.\n„Nama je zapravo ponovo rečeno da Ukrajina mora da bude glavna tema na ovom sastanku, ali onda se javlja pitanje kakve veze NATO ima sa rešavanjem konflikta u ovoj zemlji“, rekla je portparolka ruskog ministarstva spoljnih poslova.\nZaharova je rekla da savez sve informacije o situaciji u Ukrajini može da dobije od dve zemlje Normandijske četvorke – Nemačke i Francuske, koje su obe članice NATO-a.\nOna je naglasila da Moskva ne odbacuje ideju dijaloga sa savezom o ključnim pitanjima, kao što je ublažavanje vojnih tenzija.\nRusija je pred NATO iznela više takvih predloga još od 2018. godine, a ministar Sergej Lavrov je u proleće pozvao na vojnu udržanost tokom pandemije, ali smo kao odgovor dobili birokratsku poruku da koristimo postojeće formate ili da ih revidiramo u skladu sa uslovima koje je NATO već izmenio, rekla je Zaharova i istakla da se takva diskusija teško može označiti kao uzajamno korisna.\nSavet Rusija-NATO formiran je 2002. godine kao rezultat dogovora koji je postignut uz posredstvo italijanske vlade predvođene Berluskonijem. Savet se poslednji put sastao jula prošle godine.


Najveći broj ljudi Francusku smatra zemljom iz snova. Istraživanja pokazuju da je upravo Francuska većini ljudi prva na listi zemalja u kojoj bi voleli da žive. Ukoliko se Vama ovaj san obistinio, dozvolite nam da Vam pomognemo da ništa ne pokvari Vaše zadovoljstvo.\nPariz je jedan od najatraktivnijih gradova u Evropi koji pored visokih troškova života, privlači veliki broj ljudi. Medjunarodne selidbe u Pariz obavljamo već rutinski zahvaljujući višegodišnjem iskustvu kako sa privatnim licima tako i sa brojnim kompanijama koje se sele iz Francuske ili u Francusku.\nŠta treba znati pre medjunarodne selidbe u Francusku?\nProverite da li imate važeći pasoš za celokupno vreme boravka u Francuskoj i overite i prevedite sva neophodna dokumenta na francuski jezik.\nDobijanje boravišne dozvole u Francuskoj zavisi od toga iz koje zemlje dolazite, svrhe dolaska u Francusku (posao, studije, brak), Vaših finansija, i mnogih drugih parametara.\nDržavljani nekih zemalja članica EU i Švajcarske mogu da rade i borave u Francuskoj bez ograničenja. Državljani zemalja van EU, kao i nekih članica, moraju pribaviti neophodne dozvole za boravak duži od tri meseca pre dolaska u zemlju u ambasadama Francuske u svojoj zemlji.\nNeophodna dokumentacija za boravak u Francuskoj bez obzira iz koje zemlje dolazite su su važeći pasoš, tri fotografije, overena boravišna prijava, sertifikat o zdravstvenom stanju ovlašćenog doktora, kao i prevod potvrde o zdravstvenom osiguranju.\nTreba znati da kada dobijete boravišnu dozvolu, morate je nositi svuda sa sobom, jer ćete je koristiti kao identifikacioni dokument, a policija Vam je može tražiti kao što od francuskih državljana traži ličnu kartu.\nBilo da imate boravišnu dozvolu ili ne, francuske banke otvoriće Vam račun, doduše kroz sve različite vrste procedura. Dok će osobe sa boravišnom dozvolom regularan bankovni račun otvoriti poprilično brzo i lako, oni bez nje dobiće nešto drugačiju vrstu računa – compte non-résident.U zavisnosti od banke, za otvaranje računa bez boravišne dozvole, moguće je da će Vam tražiti depozit ili ograničiti sumu koju možete podići tokom meseca.\nPre dolaska u Francusku obezbedite sebi polisu zdravstvenog osiguranja koja će pokriti Vaše eventualne troškove\nZa državno zdravstveno osiguranje odvajaćete 7 ili 8 odsto plate. Državno osiguranje, pored toga što garantuje kvalitetnu uslugu, prihvata osiguranike bez obzira na njihovo zdravstveno stanje.\nAli sa našom kompanijom ne morate da brinete o neophodnim dozvolama, papirologiji ili carini, jer ćemo za Vas prikupiti celokupnu neophodnu dokumentaciju i dozvole za medjunarodnu selidbu u Francusku i obaviti celokupnu carinsku proceduru.\nBilo da se selite u Pariz, Marsej ili Nant, kompanija Beocontrol biće Vaš pouzdan partner i organizovati sve kako bi Vaša medjunarodna selidba u Francusku protekla upravo onako kako ste zamislili.\nZa svoje klijente na raspolaganju smo 00 – 24, radnim danima i vikendom i garantujemo im da ćemo sve obaviti u dogovorenim rokovima.\nUkoliko želite da sami spakujete i pripremite svoj nameštaj za transport, tim kompanije Beocontrol će Vaše stvari utovariti, prevesti i istovariti na željenoj adresi u najkraćem mogućem roku.\nUkoliko želite da mi obavimo ceo proces umesto Vas dovoljno je samo odlučiti se za selidbu po sistemu ‘’ključ u ruke’’.\nPored međunarodnih selidbi obavljamo kompletnu uslugu transporta robe u Francusku svim tipovima saobraćaja.


Tanjug 21. maja 2022. 13:54\nNOVI SAD – Na otvaranju 89. Međunarodnog poljoprivrednog sajma u Novom Sadu, Pošta Srbije predstavila je usluge koje posebno pogoduju i namenjene su biznis korisnicima, a pored standardnih poštansko-finansijskih, promovisani su paketi usluga kompletne logističke podrške i rešenja za organizaciju pojedinačnih segmenata prevoza i skladištenja robe, koji su privukli pažnju izlagača i posetilaca.\nNa Poštinom specijalizovanom štandu brojni posetioci imali su priliku da dobiju informacije o novoj usluzi paketomati, a mogli su i da isprobaju njegovo korišćenje, navodi se u saopštenju Pošte Srbije.\nPaketomati su korisnicima dostupni na četiri frekventne i lako dostupne lokacije u Novom Sadu, na Novosadskom sajmu, Železničkoj stanici, na glavnom ulazu u SPENS, i kod novosadske glavne pošte.\nPored trenutno aktivnih 20 paketomata, u celoj zemlji uskoro će biti dostupno još 400 novih, pri čemu lokacije mogu da predlože i korisnici u anketi na sajtu https://paketomat.posta.rs/ .\n„Pošta Srbije je danas ovde da podrži renomirani novosadski Poljoprivredni sajam sa dugom tradicijom i velikim uticajem na privredna kretanja u zemlji, regionu i šire. Poljoprivreda je oduvek imala nacionalni i egzistencijalni značaj, a dodatno dobija na važnosti u svetlu aktuelnih dešavanja, i treba zajednički da joj damo vetar u leđa i iskoristimo ogromne potencijale“, rekao je Zoran Đorđević, v.d direktora Pošte Srbije.\nOn je rekao da je cilj Pošte da na sajmu prisutnim velikim kompanijama približi sve pogodnosti koje mogu ostvariti poslovnom saradnjom sa Poštom, uputivši im poziv da se informišu i pored standardnih, opredele i za pakete logističke podrške u poslovanju, usluge podrške izvozu, kao i posebno kreirane marketinške, poštansko-finansijske i informatičke usluge.\nĐorđević je istakao da je u toku finalizacija dogovora sa NALED-om i Upravom za agrarna plaćanja (UAP) da se Pošta uključi i pomogne u realizaciji projekta eAgrar, kao i digitalizaciji njihovih servisa.\nOčekivano je da će od jula biti moguća i prijava i izmene za sva poljoprivredna gazdinstva u poštama širom Srbije, navedeno je u saopštenju.\nZapisi savremenika o rimskoj „romanizaciji“ Balkana\nPostoji mogućnost da Grčka vrati kovid mere\nGrigorijev: Ukrajina ostala bez 16 odsto obradivih površina\nIz Tesle otpusteno 200 radnika, gasi se ofis u San Mateu\nKompanija „Tesla“ zatvara kancelariju u San…


On je na onlajn konferenciji "Nuklearna sigurnost danas", u organizaciji Direktorata za radijacionu i nuklearnu sigurnost i bezbednost Srbije (SRBATOM), rekao da postoji namera uvođenja novih vidova energije u Srbiji, ali da izgradnja sopstvenih kapaciteta suočava zemlju sa problemima koji postoje u Mađarskoj i Rumuniji.\nKako je naveo, Srbija gleda na projekat Paks II u Mađarskoj, moguće planove za male nuklearne reaktore u Rumuniji ili čak sopstveni nuklearni kapacitet.\n- Paks II je kontroverzna nuklearna energija i po svemu sudeći ne može da priloži svu dokumentaciju kako bi dobili zeleno svetlo za izgradnju. Planovi Rumunije za uvođenje malih modularnih reaktora prate propale pokušaje da se završe blokovi 3 i 4 nuklearne elektrane Černavoda uz evropsku ili kinesku pomoć - rekao je Haverkamp.\nNaveo je da nuklearna energija nije rešenje za budućnost i da je nuklearna industrija u opadanju, da je u EU 105 nuklearnih reaktora, a 114 van Evrope, od kojih će, kako procenjuje, 57 verovatno biti zatvoreno u narednim decenijama.\nHaverkamp, takođe, smatra da nuklearne industrije neće biti od pomoći u rešavanju klimatskih promena i da bi, ako nuklearna industrija želi da udvostruči kapacitete u Evropi do 2050. godine, morala da instalira 190 novih velikih nuklearnih reaktora u narednih 29 godina.\nTaj scenario je, dodao je, malo verovatan i pokrio bi svega 20% emisija gasova koji dovode do efekta staklene bašte, a koji nastaju usled proizvodnje električne energije.\n- Za izgradnju bi bilo potrebno gotovo hiljadu milijardi evra kapitalnih investicija. Nuklearne elektrane i nuklearna anergija su isuviše mali, zakasneli i preskupi doprinos klimatskoj politici - kaže Haverkamp.\nPredstavnik Svetske nuklearne asocijacije (WNA) Džonatan Kob ukazao je da danas 441 reaktor radi u više od 30 zemalja, a da je 56 u fazi izgradnje, kao i da se iz nuklearnoih kapaciteta obezbeđuje više od 10% svetskih potreba za električnom energijom.\nTo se, kako kaže, postiže uz veoma nisku emisiju gasova koji doprinose efektu staklene bašte.\n- Nijedan oblik proizvodnje električne energije, bilo nuklearni, solarni ili na vetar, nije potpuno bez emisije gasova, a upotreba nuklearne energije je i dalje najbliža onoj koja je bez emisije ugljenika - rekao je Kob.\nKao još jednu prednost nuklearne energije naveo je to što obezbeđuje pouzdaniju proizvodnju električne energije nego u slučaju drugih niskougljenčnih opcija.\n- Iako vetroturbina zavisi od jačine vetra, a solarni panel od količine sunčeve svetlosti, jasno je da će širok spektar izvora za proizvodnju električne energije biti potreban kako bi se čista energija i ostvarila. Upravo će nuklearna energija imati značajnu ulogu u tome - smatra Kob.\nDodao je u ovoj godini oko 60% električne energije došlo iz čistih niskougljeničnih izvora, a da je nuklearna energija obezbedila više od 25% električne energije u Evropi.\n"Izgradnja nuklearne elektrane snizila bi cenu struje!" Putniković: Sigurnije je da na svojoj teritoriji imamo proizvodni kapacitet\nKob je izneo i podatak da od zagađenosti vazduha, koja potiče od termoelektrana, u svetu godišnje umre više od 800.000 ljudi i naglasio da je neophodno da se pređe sa različitih vidova sagorevanja ugljenika na upotrebu nuklearne energije, hidroenergije, solarne i energije vetra.\nNa konferenciji je govorio i direktor SRBATOM-a Slađan Velinov koji je kazao da Direktorat kroz mehanizme saradnje sa Evropskom komisijom i Međunarodnom agencijom za atomsku energiju ulaže značajne napore da podigne nivo spremnosti za delovanje u slučaju vanrednog nuklearnog događaja.\nPodsetio je su Direktorat i druge institucije u Srbiji učestvovali na međunarodnoj vežbi ConvEx-3, na kojoj je simuliran akcident na nuklerarnoj elektrani u Ujedinjenim Arapskim Emiratima.\n- Rezultati ove vežbe pokazali su da je nasa država raspolaže adekvatnim merama za odgovor u slučaju jednog takvog događaja bilo gde u svetu - rekao je Velinov.\nKonferencija "Nuklearna sigurnost danas" organizuje se treću godinu zaredom sa ciljem da pruži više informacija o nuklearnoj energiji i nuklearnim tehnologijama.


Da li je Partizan odustao od Zakarića? - Sportske.net\nDa li je Partizan odustao od Zakarića?\nNajbolji fudbaler Premijer lige BiH iz prethodne sezone "otpisan" je od strane Željezničara a pritom nije u poziciji da realizuje transfer u Partizan.\nJevtović i Mitrović uputili oproštajne porukePartizan zakazao promociju, stiže peto pojačanjePristalice "večitih" ne moraju da brinu - Šta je sa prenosima iz Tel Aviva i Novog Sada?Zvezdin rival oslabio PartizanovogPartizan doneo odluku oko Vakulka\nKrilni vezista sarajevskog Željezničara Goran Zakarić (25) našao se na tankom ledu zbog toga što je navodno ušao u pregovore sa Partizanom bez dozvole vicešampiona Bosne i Hercegovine.\nŽeljezničar je reagovao, početkom meseca je suspendovao igrača i pokrenuo disciplinski postupak, pa na prve tri takmičarske utakmice Zakarić nije bio u protokolu.\nPošto je 9. jula igrač ušao u poslednjih šest meseci ugovora sa Željom dobio je mogućnost da pregovara sa drugim klubovima, ali transfer bez saglasnosti kluba neće biti moguć pre početka januara 2019. godine.\nKako se sada odvijaju stvari, teško da će Željo bez neke ozbiljne ponude dozvoliti Zakariću da napusti klub.\nSa druge strane, Partizan kao jedan od interesenata i klub u koji bi Zakarić želeo da pređe nema razloga da žuri.\nCrno-beli nisu ovoga leta prodavali fudbalere koji igraju na poziciji na kojoj i Zakarić. Đukić još uvek na raspolaganju ima Sumu, Tošića, Jankovića, Ivanovića, Pantića, Đerleka...\nKada se podvuče crta, sasvim je moguće da će se crno-beli i Zakarić dogovoriti ovoga leta, a da će igrač preći u klub iz Humske tek u zimskom prelaznom roku bez obeštećenja.


Mali: Poziv za prodaju starih potraživanja - Srbija Vesti - Aktuelno|net\nMali: Poziv za prodaju starih potraživanja\nAgencija za osiguranje depozita objavila je poziv za ustupanje uz naknadu (prodaje) portfelja potraživanja banaka u stečaju. Kao i potraživanja u ime i za račun Republike Srbije, a u iznosu od oko 240 miliona evra.\nObjavljen oglas: Kupite potraživanja Srbije\nAgencija za osiguranje depozita objavila je poziv za prodaju portfelja potraživanja banaka u stečaju, kao i potraživanja u ime i za račun Srbije. Iznos potraživanja iznosi oko 240 miliona evra.\nUstupanje Portfelja potraživanja uz naknadu\nAgencija za osiguranje depozita oglasila je ustupanje Portfelja potraživanja uz naknadu za pet banaka kao stečajnih dužnika, metodom javnog prikupljanja ponuda.\nPoziv za prodaju starih potraživanja\nAgencija za osiguranje depozita objavila je danas poziv za ustupanje uz naknadu portfelja potraživanja banaka u stečaju, kao i potraživanja u ime i za račun Srbije, u iznosu od oko 240 miliona evra.


Zdravstveno vijeće HNK: Bez odlaganja omogućiti pružanje zdravstvenih usluga | Starmo\nNaslovnica Mostar Zdravstveno vijeće HNK: Bez odlaganja omogućiti pružanje zdravstvenih usluga\nMostar — S obzirom na trenutnu situaciju u kojoj je evidentno uskraćivanje Ustavom i zakonom zagarantovanih prava na zdravstvenu zaštitu, Zdravstveno vijeće HNK je održalo sjednicu o temi smanjenja obima zdravstvenih usluga u vrijeme pandemije/epidemije te dodatno ugrožavanje istih štrajkom radnika u zdravstvu, saopšteno je u utorak iz Vlade HNK-a.\nZdravstveno vijeće je razmatralo i mogućnosti zaključivanja ugovora i s privatnim zdravstvenim ustanovama koje u potpunosti ispunjavaju uslove opreme, prostora i kadra i imaju važeće rješenje ministarstva za obavljanje zdravstvene djelatnosti, vodeći računa o činjenici da smo svi putem poreza izdvajali za javno zdravstvo (kapitalne investicije, zgrada, oprema i dr.) te da je prioritet finansijski održiv, stabilan i kvalitetan javno zdravstveni sistem.\nVođeni osnovnim principom da porezni obaveznici žele dobiti najbolju vrijednost za uložena javna sredstva, Zdravstveno vijeće smatra da treba biti oprezan u segmentu omogućavanja ugovaranja zdravstvenih usluga s privatnim sektorom, jer bi urušavanje javnog zdravstvenog sektora imalo nesagledive posljedice.\nPreporuka Zdravstvenog vijeća upućena menadžmentu zdravstvenih ustanova i ZZO HNK je da se bez odlaganja omogući pružanje svih potrebnih zdravstvenih usluga i da se ni jednim postupkom ne smiju ugroziti prava koja su pacijentima zagarantirana, osim u slučajevima kada je ograničavanje pružanja usluga nužno u cilju smanjenja rizika od obolijevanja od COVID-19 i kada je isto odluka nadležnih kriznih štabova.\nPozivaju se sindikati u zdravstvu da ne koriste novonastalu situaciju u smislu pritiska na ispunjenje njihovih zahtjeva, već naprotiv da svojim odgovornim pristupom pokažu zrelost u borbi za ostvarivanjem radničkih prava, uvažavajući tešku epidemiološku i privrednu situaciju.\nZdravstveno vijeće poziva i drugu partnersku stranu – Vladu HNK da uloži maksimalne napore kako bi se poboljšao materijalni status radnika u zdravstvu, a da se pri tome sačuva finansijska održivost ne samo zdravstvenih ustanova, nego i finansijska stabilnost svih javnih prihoda, navodi se u saopštenju.


ZENICA: Na šest lokacija građanima na raspolaganju 30 bicikala - Portal 072info\nZENICA: Na šest lokacija građanima na raspolaganju 30 bicikala\nAutor teksta Redakcija 10. Oktobra 2019. 10. Oktobra 2019.\nSistem gradskih bicikala Nextbike sutra će i zvanično zaživjeti u Zenici. Svečano puštanje u rad bit će upriličeno na jednoj od Nextbike stanica u centru grada, uz prisustvo brojnih medija i građana, ali i gradonačelnika Zenice Fuada Kasumovića, koji će prvi provozati bicikl.\n„Sretan sam što smo napravili još jedan korak u poboljšanju biciklističke infrastrukture u Zenici, te na taj način našim sugrađanima korištenje bicikla kao prevoznog sredstva učinili još pristupačnijim i lakšim“, izjavio je Fuad Kasumović, gradonačelnik Zenice.\nGrađani Zenice će na raspolaganju imati trideset Nextbike bicikala, opremljenih pametnim lokotom za otključavanje i GPS sistemom za praćenje, raspoređenih na šest lokacija i to Radakovo, Mokušnice, Uglovnica, Kamberovića polje, Crkvice te Lamela.\nNextbike je brz, jednostavan i praktičan sistem javnih bicikala koji korisnicima omogućava uzimanje bicikla na jednoj lokaciji, a povrat na drugoj, što ga za mnoge čini idealnim prevoznim sredstvom u gradskim urbanim sredinama. Smanjenje upotrebe automobila i emisije CO2, pozitivan uticaj na zdravlje stanovništva, jačanje imidža i turističke ponude, dodatne su koristi koje ovaj projekat donosi za grad.\n„Nextbike je jedan od najvećih svjetskih bike sharing sistema prisutan danas u preko 250 gradova u svijetu. Obzirom da se radi o globalnom sistemu, korisnici iz Zenice će bicikle moći koristiti u drugim gradovima u BiH, Sarajevo i Banja Luka, ali i svim drugim gradovima u svijetu u kojim je prisutan ovaj sistem“, kazao je Ahmed Ćerimović, direktor Nextbike projekta u BiH.\nZa korištenje bicikala potrebno je obaviti jednostavnu registraciju i aktivaciju korisničkog računa putem Nextbike mobilne aplikacije ili web stranice www.nextbike.ba. Osnovna cijena korištenja iznosi 1 KM/30 min, a korisnicima će na raspolaganju biti mjesečna i godišnja članarina koje uz određenu naknadu omogućavaju 30 minuta dnevno besplatnog korištenja.\nNabavku opreme i implementaciju sistema javnih bicikala u Zenici finansirao je Grad Zenica, a projekat je podržala i kompanija dm drogerie markt.\nAhmed Ćerimovićdm drogerie markt\nU BiH ove godine uvezeno 52.000 vozila: Najskuplji koštao 422.714 KM\nEvo čemu najviše šteti manjak sna


Početak nove sezone NFL je potpuno u znaku očajnog starta Dalas Kaubojsa koji nikako ne mogu da konsoliduju redove - zbog čega je nastradao jedan televizor.\nDoživeli su novi bolan poraz Kaubojsi na domaćem terenu pošto su ih Arizona Kardinalsi nadigrali i pobedili sa 38:10.\nNezadovoljstvo navijača je već bilo ogromno, a ova situacija je tome samo doprinela.\nNajbolje se to videlo prema gestu jednog navijača Kauboja čiji je snimak oborio društvene mreže ovih dana.\nIznerviran slabom partijom svojih miljenika, ovaj momak je najpre konzervom gađao televizor, a onda rešio da se obračuna sa njim.\nNavijač je prišao TV prijemniku i olupao ga rukom nekoliko puta, a zatim ispalio i nekoliko hitaca u isti.\nIz šest mečeva ove sezone Kaubojsi su izašli kao pobednici samo protiv Atlanta Falkonsa i Njujork Džajantsa.


Niška policija uhapsila je S. M. (27) iz okoline Loznice zbog sumnje da je sa još jednom saučesnicom za kojom policija traga, od početka avgusta do kraja oktobra 2017. godine prevarila tri građanke Niša. - One se terete da su od oštećenih tražile pomoć za lečenje bolesne dece, a ...\nUhapšeni pljačkaši iz niške Tvrđave i vračara prevarantkinja\nDvojica mlađih muškaraca, koji su otimali ljudima novac tokom praznika u Tvrđavi, kako kažu u policiji, privedeni su pravdi. Pored ovih razbojnika, uhapšena je i 27-godišnja Lozničanka koja je mesecima lagala da skuplja novac za bolesnu decu i lakovernima "skidala" magiju.\nNiška policija uhapsila je S. M. (27) iz okoline Loznice, zbog postojanja osnova sumnje da je sa još jednom osobom, za kojom policija traga, prevarila tri građanke Niša skidajući im crnu magiju. Usled nervnog rastrojstva oduzela sebi život: Žena skočila sa terase u Surdulici ...\n"SKIDALA" MAGIJU SA NOVCA I NAKITA: Uhapšena zbog sumnje da je varala građane\nNiška policija uhapsila je S. M. (27) iz okoline Loznice, zbog postojanja osnova sumnje da je sa još jednom osobom, za kojom policija traga, prevarila tri građanke Niša skidajući im crnu magiju Niška policija uhapsila je S. M.


Skalp "Samuraja" na poklon Dekiju - Sportske.net\nSkalp "Samuraja" na poklon Dekiju\nReprezentacija Srbije savladala je Japan u prijateljskom susretu koji će ostati upamćen po oproštaju Dejana Stankovića ali i drugom golu koji je bio delo debitanata Živkovića i Jojića.\nUmesto fudbalskog spektakla i velelepnog oproštaja Dejana Stankovića od reprezentativnog dresa u Novom Sadu imali smo priliku da gledamo fudbalsku uspavanku u prvih 45 minuta na polupraznom "Karađorđu".\nDejanu Stankoviću uručena su prigodna priznanja pred početak utakmice a onda je kapiten reprezentacije Srbije proveo poslednjih deset minuta na terenu u dresu sa nacionalnim grbom.\nZa to vreme fudbal gotovo da nije ni igran ali je i posle Stankovićevog izlaska sa terene nastavljena fudbalska uspavanka koja je prekinuta samo u 23. minutu kada je Tošićev udarac iz izgledne pozicije izblokiran i u 28. minutu, kada je Šinđi Kagava ozbiljno zapretio golmanu Srbije koji je u toj situaciji sjajno intervenisao.\nDo odlaska na odmor Ivanović se loše snašao u šesnaestercu Japana pa je loptu poslao preko prečke a Stojković je još jednom intervencijom dobro reagovao kod slobodnjaka Honde.\nDrugo poluvreme donelo je nešto bolji fudbal i više prilika a gosti iz "zemlje izlazećeg sunca" krenuli su agresivnije i stovrili dve šanse koje su propustili Okazaki i Endo.\nUpravo u trenucima kada je Japan bio konkretniji Srbija je stigla do prvog gola koji je postigao Dušan Tadić. Basta je pokušao da zatrese mrežu golmana Japana a lopta je od bloka došla do nogu Tadića koji je spretno šalje iza leđa Kavašime.\nSelektor reprezentacije Srbije dao je u drugom delu meča priliku Stefanu Šćepoviću, Luki Milivojeviću, Radosavu Petroviću, ali i debitantima Milošu Jojiću i Andriji Živkoviću.\nDvojica fudbalera Partizana upisali su na taj način prve minute u dresu sa reprezentativnim grbom a Andrija Živković postao je tako najmlađi fudbaler koji je debitovao u dresu reprezentacije Srbije.\nUpravo su njih dvojica bili glavni akteri akcije u 90. minutu iz koje je Srbija došla do drugog gola.\nŽivković je povukao po levoj strani i sjajno asistirao Šćepoviću koji na petercu nalazi Jojića. Partizanov vezista hladnokrvno je reagovao i postavio konačnih 2:0.\nTrijumf Srbije nad Japanom bio je četvrti u tekućoj godini a treći uzastopni na stadionu "Karađorđe".


Vesti online / Sport / Košarka / NBA: Čikago Bulsi poslednji polufinalisti\nNBA: Čikago Bulsi poslednji polufinalisti\nKošarkaši Čikaga poslednji su izborili mesto u polufinalu konferencija NBA lige, pošto su u sedmom meču ili "majstorici" pobedili Bruklin u gostima sa 99:93.\nVodio Bulse do polufinalne serije protiv Majamija - Žoakim Noa\nBulse je predvodio Žoakim Noa sa 24 poena i 14 skokova, dok je isti broj poena kao francuski košarkaš postigao Marko Belineli, koji je imao i šest skokova. Karlos Buzer je meč završio sa 17 poena i sedam skokova.\nKod domaćih Netsa istakao se Deron Vilijams sa 24 poena, šest skokova i sedam asistencija, dok je Bruk Lopes dodao 21 poen i devet skokova.\nU polufinalu ’Istoka’ Bulsi će se sastati sa Majamijem, dok će se za drugo mesto u finalu konferencije boriti Njujork i Indijana. Na ’Zapadu’ se sastaju San Antonio i Golden Stejt, odnosno Oklahoma i Memfis.\nKOŠARKA Gasol od sledeće sezone u Čikagu\nKOŠARKA Vruća najava NBA: Umalo tuča Pirsa i Noe\nKOŠARKA NBA: Čikago bolji od Bruklina